Κισόρ Μαμπουμπάνι: Αξιοκρατία και αριστεία είναι θεοί στη χώρα μου | ΓΕΥΜΑ ΜΕ ΤΗΝ «Κ» | Η ΚΑΘΗΜΕΡΙΝΗ\nΓΕΥΜΑ ΜΕ ΤΗΝ «Κ» 17.05.2015\nΚισόρ Μαμπουμπάνι: Αξιοκρατία και αριστεία είναι θεοί στη χώρα μου\nΟ Κισόρ Μαμπουμπάνι δεν είχε έρθει στην Ελλάδα για δουλειά. Ο 66χρονος ακαδημαϊκός και πρώην διπλωμάτης, από τις σημαντικές φυσιογνωμίες στη ραγδαία πορεία της Σιγκαπούρης από τριτοκοσμική αποικία σε οικονομία-υπόδειγμα του ανεπτυγμένου κόσμου, θα ταξίδευε οδικώς στην Πελοπόννησο με την αμερικανικής καταγωγής σύζυγό του, για να γιορτάσουν την τριακοστή επέτειο του γάμου τους.\nΩστόσο, δεν μπόρεσε να αποφύγει κάποιες υποχρεώσεις: το πρωί της ημέρας πριν ξεκινήσουν την εκδρομή τους, ο Μαμπουμπάνι μίλησε σε εκδήλωση του «Δικτύου», της δεξαμενής σκέψης της Αννας Διαμαντοπούλου, σε μία μικρή ομάδα επιχειρηματιών, καθηγητών, πολιτικών και δημοσιογράφων. Το μεσημέρι, είχε ραντεβού με την «Κ», στο εστιατόριο του Μουσείου Μπενάκη στη Βασιλίσσης Σοφίας, για ένα «γεύμα» που θα ξέφευγε, στη θεματολογία του, από τη θλιβερή καθημερινότητα της ελληνικής κρίσης.\nΟ Μαμπουμπάνι -κοσμοπολίτης, εύγλωττος, με μία αδιατάρακτη αυτοπεποίθηση που μπορεί να παρεξηγηθεί ως υπεροψία- είναι σήμερα πρύτανης και καθηγητής της Πρακτικής της Δημόσιας Πολιτικής στη Σχολή Δημόσιας Πολιτικής Lee Kuan Yew του Εθνικού Πανεπιστημίου της Σιγκαπούρης. Για 33 χρόνια, από το 1971-2004, εργαζόταν στο υπουργείο Εξωτερικών της Σιγκαπούρης, φτάνοντας να την εκπροσωπήσει ως πρέσβης στα Ηνωμένα Εθνη. Ως συγγραφέας, είναι διεθνώς γνωστός ως ο προεξάρχων απόστολος της ανόδου της Ασίας και του τέλους εποχής της δυτικής πρωτοκαθεδρίας.\nΑφού βρήκαμε τραπέζι και παραγγείλαμε, στράφηκα σε μία από τις πιο αμφιλεγόμενες πτυχές της θεωρίας του περί της «μεγάλης σύγκλισης» της Ασίας και της Δύσης - της ανοχής που επιδεικνύει απέναντι στον αυταρχισμό του κινεζικού καθεστώτος. Η αναδυόμενη ασιατική υπερδύναμη, σημείωσα, όντως έχει πετύχει τεράστια επιτεύγματα στην οικονομική ανάπτυξη και τη μείωση της φτώχειας τα τελευταία 35 χρόνια.\nΜακροπρόθεσμα, ωστόσο, η απουσία ενός πλαισίου στο οποίο μπορούν να αναπτυχθούν ελεύθερα διαφορετικές ή αιρετικές σκέψεις, δεν αποτελεί ζωτικό μειονέκτημα;\n«Μία από τις μεγάλες αδυναμίες της δυτικής σκέψης είναι μία τάση να βλέπει τα πράγματα ως μαύρα ή άσπρα. Ή είσαι ελεύθερος ή είσαι ανελεύθερος» απαντά αφοπλιστικά ο Μαμπουμπάνι. Αυτός ο τρόπος σκέψης, σημειώνει, είναι προϊόν ενός «μονοθεϊστικού κόσμου». Στο ινδουιστικό περιβάλλον στο οποίο εκείνος μεγάλωσε, αντιθέτως, «λατρεύαμε πολλές θεότητες».\nΣύμφωνα με την εκτίμησή του, ζούμε σήμερα «τη μετάβαση από έναν άκαμπτο ασπρόμαυρο κόσμο σε ένα πολύχρωμο, καλειδοσκοπικό κόσμο. Οντως, οι Κινέζοι δεν έχουν το δικαίωμα να βγουν στους δρόμους και να διαμαρτυρηθούν. Αυτό δεν σημαίνει ότι δεν έχουν την ελευθερία να προτείνουν διαφορετικές λύσεις με πιο διακριτικούς τρόπους. Οι νέοι Κινέζοι σήμερα έχουν πρόσβαση σε πολύ περισσότερη πληροφορία από οποτεδήποτε άλλοτε. Δεν είναι τυχαίο ότι πλέον η υπ’ αριθμόν ένα γλώσσα στο Διαδίκτυο είναι τα μανδαρίνικα, ή ότι Κινέζοι καθηγητές παραιτούνται από θέσεις στο διδακτικό προσωπικό βορειοαμερικανικών πανεπιστημίων για να επιστρέψουν στην Κίνα. Συνολικά εκατό εκατομμύρια Κινέζοι φεύγουν κάθε χρόνο από τη χώρα τους για ταξίδια και επιστρέφουν πίσω. Είναι εκπληκτικό νούμερο! Αν πείτε σε έναν Κινέζο σήμερα ότι το μυαλό του είναι κλειστό, θα σας κοιτάξει απορημένος».\nΟ Μαμπουμπάνι αναφέρεται περιπαικτικά στην πληθώρα προφητειών για το τέλος του κινεζικού θαύματος ως «το αγαπημένο χόμπι των Αγγλοσαξόνων διανοούμενων». Του αναφέρω την αντίστοιχη βιομηχανία πρόβλεψης της κατάρρευσης των ΗΠΑ, η οποία έχει διαρκέσει δεκαετίες. Συμμερίζεται την άποψη όσων μιλούν για την οικονομική παρακμή της Αμερικής;\n«Οχι. Οι ΗΠΑ από πολλές απόψεις παραμένουν ισχυρές, και είμαι ευτυχής γι’ αυτό. Αντιμετωπίζουν, βέβαια, διαρθρωτικά προβλήματα -όπως το διαρθρωτικό έλλειμμα που προκύπτει από τα κοινωνικά προγράμματα- τα οποία δυσκολεύονται να διαχειριστούν, ακόμα και να παραδεχθούν. Δεν έχουν ακόμα πιεστεί ώστε να αναλάβουν δράση, γιατί όλος ο κόσμος ακόμα αγοράζει αμερικανικά ομόλογα».\nΩστόσο, σε σχέση με την άνοδο της Κίνας, ο Μαμπουμπάνι εγκωμιάζει την αυτοσυγκράτηση των ΗΠΑ. «Δεν έχουν υποπέσει στην “παγίδα του Θουκυδίδη”, όπου η μεγάλη δύναμη που βαίνει προς αντικατάσταση προσπαθεί να καταπιέσει την αναδυόμενη δύναμη» σημειώνει, με εξαίρεση υποθέσεων όπως την κινεζικής εμπνεύσεως Ασιατική Τράπεζα Υποδομών και Επενδύσεων (AIIB), στην οποία αντιστρατεύθηκε η Ουάσιγκτον από την πρώτη στιγμή.\nΛάθος η πολιτική της Ε.Ε. για τις αφρικανικές χώρες\nΠαρά την ανοχή του απέναντι στα αυταρχικά χαρακτηριστικά των ασιατικών κοινωνιών, ο Μαμπουμπάνι θεωρεί ότι ο βασικός λόγος που οι οικονομίες της Ασίας εκτοξεύθηκαν τις τελευταίες δεκαετίες ήταν επειδή υιοθέτησαν βασικά χαρακτηριστικά του δυτικού καπιταλισμού. Πώς βλέπει το μέλλον του καπιταλισμού στη μετά-Lehman Βrothers εποχή;\nΟ συνομιλητής μου επικαλείται τον Ινδό νομπελίστα οικονομολόγο Αμάρτια Σεν. «Οταν μίλησε στη σχολή μου [σ.σ.: το 2006], ο Σεν είπε ότι αυτό που χρειάζεται τώρα ο κόσμος είναι το αόρατο χέρι της ελεύθερης αγοράς και το ορατό χέρι της καλής διακυβέρνησης. Δεν πρέπει να είναι βαρύ χέρι, αλλά το κράτος έχει ένα ρόλο να παίξει. Δεν πρέπει να αποφασίζει πόσες οδοντόκρεμες θα παραχθούν, αλλά πρέπει να διασφαλίζει ότι δεν θα δηλητηριάζουν αυτούς που τις αγοράζουν, ότι οι εργαζόμενοι που τις παράγουν δεν θα λαμβάνουν μισθούς πείνας και ότι δεν θα δημιουργηθεί μονοπώλιο που θα επιτρέψει στην εταιρεία να επιβάλει υψηλές τιμές στους καταναλωτές».\nΕπιπλέον, όπως σημειώνει, ο ρόλος του κράτους εξελίσσεται με τον βαθμό ανάπτυξης μιας οικονομίας. «Στα αρχικά στάδια, η κρατική παρέμβαση είναι ιδιαίτερα σημαντική. Στη συνέχεια, καθώς η οικονομία αποκτά δυναμική, η παρουσία του κράτους πρέπει να γίνεται πιο διακριτική».\nΑυτό είναι που προσπαθεί να κάνει η Κίνα στην τρέχουσα συγκυρία, όπως εκτιμά. Αφηγείται μάλιστα την εξής χαρακτηριστική συνομιλία, μεταξύ ενός Αμερικανού γερουσιαστή (o οποίος και του τη μετέφερε) και του νυν πρωθυπουργού της Κίνας Λι Κετσιάνγκ: «Ο γερουσιαστής τον ρώτησε πώς θα αντιμετωπίσει η Κίνα το πρόβλημα της διαφθοράς. Η απάντηση του Λι Κέτσιανγκ ήταν ότι ο μόνος τρόπος να αντιμετωπιστεί είναι να σταματήσει να έχει ρόλο το κράτος στην κατανομή των πόρων - να περάσει εξ ολοκλήρου στον ιδιωτικό τομέα».\nΜιλώντας για την αδυναμία της Ευρώπης να προσαρμοστεί στη νέα εποχή της παγκοσμιοποίησης, η κουβέντα στρέφεται στη μετανάστευση. Εκεί, ο Μαμπουμπάνι -πιο φιλελεύθερος από πολλούς δυτικούς φιλελεύθερους- βρίσκει ευκαιρία να μιλήσει για το ελεύθερο εμπόριο: «Ηταν λάθος να μην υπογράψετε συμφωνίες ελεύθερου εμπορίου με τις αφρικανικές χώρες. Με το να τους δίνετε οικονομική βοήθεια, αντί για πρόσβαση στις ευρωπαϊκές αγορές, δημιουργήσατε μία κουλτούρα εξάρτησης. Η ΚΑΠ έχει συντρίψει την αφρικανική γεωργία. Η Αφρική είχε δύο επιλογές: είτε θα εξήγε προϊόντα στην Ευρώπη, είτε ανθρώπους. Με την πολιτική σας, τους αναγκάσατε να κάνουν εξαγωγή ανθρώπων».\nΗ Ευρώπη έχει να μάθει πολλά από την Ασία της παγκοσμιοποίησης\nΗ χώρα καταγωγής του Μαμπουμπάνι, η πόλη-κράτος της Σιγκαπούρης, αποτελεί αναμφίβολα ένα από τα πιο εντυπωσιακά παραδείγματα ραγδαίας βελτίωσης του βιοτικού επιπέδου στην ανθρώπινη ιστορία. Το 1959, στην αρχή της πρωθυπουργικής θητείας του εθνάρχη της Σιγκαπούρης Λι Κουάν Γιου (ο οποίος απεβίωσε λίγες μέρες μετά το «Γεύμα»), το κατά κεφαλήν ΑΕΠ της χώρας του ήταν χαμηλότερο από 3.000 δολάρια. Σήμερα, ξεπερνά τα 50.000 δολάρια, τοποθετώντας τo κρατίδιο των μόλις 700 τ. χλμ. στην πεντάδα των πλουσιότερων χωρών του κόσμου. Η Σιγκαπούρη διακρίνεται σταθερά σε τομείς που θα έπρεπε να ενδιαφέρουν ιδιαίτερα όσους καθορίζουν τη δημόσια πολιτική στη χώρα μας: την αποτελεσματικότητα της δημόσιας διοίκησης και την ανταγωνιστικότητά της.\n«Η Ελλάδα μπορεί να μάθει πολλά από τη Σιγκαπούρη» λέει ο Μαμπουμπάνι. «Ο υψηλότερος συντελεστής εισοδήματος φυσικών προσώπων στη χώρα μου είναι 22%. Με αυτόν τον συντελεστή μπορούμε και πληρώνουμε για την καλύτερα αμειβόμενη κυβέρνηση στον κόσμο. Είμαστε μία οικονομία μηδενικών επιδοτήσεων». Ο συνομιλητής μου αναφέρεται στην αυστηρή διαδικασία αξιολόγησης, που λαμβάνει χώρα ετησίως στις τάξεις της ελίτ της δημόσιας διοίκησης της Σιγκαπούρης. «Οταν ήμουν μόνιμος γενικός διευθυντής στο υπουργείο Εξωτερικών, 15 από εμάς [σ.σ.: στην κορυφή της δημοσιοϋπαλληλικής πυραμίδας] εξετάζαμε τους 250 πιο υψηλόβαθμους αξιωματούχους, με γνώμονα τις προοπτικές. To 5% στην κορυφή της κατάταξης προοριζόταν για ταχύρρυθμη προαγωγή. Οσοι βρίσκονταν στο χαμηλότερο 5% δέχονταν την προτροπή να παραιτηθούν».\nΓια να αναδείξει την έλλειψη της λογικής των ημετέρων, την πλήρη αξιοκρατία που διέπει τη δημόσια διοίκηση στη χώρα του, ο Μαμπουμπάνι δεν διστάζει να μιλήσει για την προσωπική του ιστορία. Η οικογένειά του καταγόταν από την ινδική επαρχία Σιντ, που με τη βίαιη διχοτόμηση του 1947 έγινε μέρος στο Πακιστάν. Οι γονείς του διέφυγαν τότε στη Σιγκαπούρη, όπου και γεννήθηκε, σε συνθήκες φτώχειας, το 1948.\n«Δεν ανήκα απλά σε μειονότητα - ανήκα σε μειονότητα εντός μιας μειονότητας» εξηγεί. Το 75% του πληθυσμού της Σιγκαπούρης είναι Κινέζοι. Το 15% ήταν μουσουλμάνοι μαλαισιανής καταγωγής και το 6-8% είναι Ινδοί. Οι περισσότεροι Ινδοί δεν προέρχονται από Σιντ, αλλά από τη νότια Ινδία. Παρότι όμως προερχόμουν από τη μειονότητα της μειονότητας, έγινα πρέσβης της χώρας μου στα Ηνωμένα Εθνη».\nΚαι συνεχίζει: «Το σύστημα [σ.σ.: στη Σιγκαπούρη] αναζητά τα άτομα με προοπτική. Από πολύ νωρίς - ήδη από το σχολείο, με υποτροφίες και άλλα βοηθήματα». Του αναφέρω στο σημείο αυτό την -ιστορική, πλέον- ρήση Μπαλτά, ότι «η αριστεία είναι ρετσινιά». «Στη Σιγκαπούρη, η αριστεία είναι θεός!» απαντά εμφατικά.\nΑλλά ο Μαμπουμπάνι θεωρεί ότι και η Ευρώπη, η κοιτίδα του δυτικού πολιτισμού, έχει πολλά να μάθει από την αναδυόμενη Ανατολή. Στην πρωινή του εισήγηση στην εκδήλωση του «Δικτύου», ο Σιγκαπουριανός ακαδημαϊκός άσκησε σκληρή κριτική κατά των Ευρωπαίων πολιτικών, λέγοντας ότι δεν είπαν στους ψηφοφόρους τους την αλήθεια για την παγκοσμιοποίηση. Τον ρωτάω τι θα έλεγε στους πολίτες της Ευρώπης αν ήταν Ευρωπαίος πολιτικός για να τους πείσει ότι παρά το κόστος, η παγκοσμιοποίηση εξακολουθεί να είναι ο πιο επιθυμητός δρόμος;\nΗ Ανατολική Ασία ξύπνησε\n«Κατ’ αρχάς, θα έλεγα ότι η παγκοσμιοποίηση ξεκίνησε από την Ευρώπη. Τον 19ο αιώνα, ενώ ο υπόλοιπος κόσμος κοιμόταν, η Ευρώπη κατέκτησε τους πάντες. Αποφασίσατε ότι η Ευρώπη δεν σας αρκούσε και εποικίσατε την Ινδία, τη νοτιοανατολική Ασία, μέρος της Κίνας. Ξυπνήσατε πολιτισμούς που βρίσκονταν για πολύ καιρό σε λήθαργο. Τώρα όμως έχουν ξυπνήσει για τα καλά. Θέλουν να συμμετάσχουν στον κόσμο που η Ευρώπη δημιούργησε. Δεν μπορείτε να τους πείτε να ξαναπέσουν για ύπνο».\nΘεωρεί ότι ο συνδετικός κρίκος μεταξύ των ακροδεξιών και των ακροαριστερών αντιευρωπαϊκών κομμάτων σε χώρες της Ε.Ε. αφορά ακριβώς αυτήν την άρνηση της παγκοσμιοποίησης; «Ναι, έτσι πιστεύω. Το θλιβερό είναι ότι όλοι αυτοί οι άνθρωποι στην Ασία των οποίων οι οικονομίες έχουν προσχωρήσει στον παγκοσμιοποιημένο κόσμο θέλουν να απολαύσουν τον ίδιο αστικό, ειρηνικό τρόπο ζωής που απολαμβάνουν οι Ευρωπαίοι. Το όνειρό τους είναι να γίνουν σαν την Ευρώπη. Και την ίδια στιγμή, όλο και περισσότεροι στην Ευρώπη θέλουν να κατέβουν από το τρένο».\nΤον εκπλήσσει η επιρροή κινημάτων και ιδεολογιών που στρέφονται κατά της παγκοσμιοποίησης, αλλά και της νεωτερικότητας γενικότερα, με πιο ακραίο παράδειγμα το φονταμενταλιστικό Ισλάμ; «Είναι αλήθεια ότι ο αραβικός κόσμος δυσκολεύεται ιδιαίτερα να εκσυγχρονιστεί», απαντά. «Και είναι απίστευτo ότι η απόσταση που χωρίζει την Ελλάδα από τις ακτές της Β. Αφρικής είναι μόλις μερικές εκατοντάδες μίλια, κι όμως η Ευρώπη δεν έχει καταφέρει να μεταφέρει εκεί το πνεύμα της νεωτερικότητας».\nΤο γεύμα έλαβε χώρα στο εστιατόριο του Μουσείου Μπενάκη στη Βασιλίσσης Σοφίας. Ο υψηλός καλεσμένος της «Κ» επέλεξε τις γαρίδες, εγώ την πίτα ημέρας, και μοιραστήκαμε μία σαλάτα με ρόκα και παρμεζάνα. Γι’ αυτά, συν μία μπίρα, ένα τσάι και έναν εσπρέσο, ο λογαριασμός ήταν 44,90 ευρώ. Στη συνέχεια, περπατήσαμε μαζί στο Κολωνάκι, όπου ο Μαμπουμπάνι, γέννημα της Σιγκαπούρης, πρωτεύουσας της τάξης και της πειθαρχίας, είχε την ευκαιρία να θαυμάσει εξαιρετικά δείγματα της ελληνικής προσέγγισης στη στάθμευση αυτοκινήτων.\nΓεννιέται στη Σιγκαπούρη, μέλος της ινδικής μειονότητας των Σίντι.\nΣπουδάζει Φιλοσοφία στο Πανεπιστήμιο της Σιγκαπούρης, με προεδρική υποτροφία.\nΕισάγεται στη διπλωματική υπηρεσία της χώρας.\nΔιορίζεται για πρώτη φορά πρέσβης της Σιγκαπούρης στον ΟΗΕ. με πενταετή θητεία.\nΕταίρος στο Center for International Affairs του Πανεπιστημίου Χάρβαρντ.\nΔιορίζεται μόνιμος γενικός διευθυντής στο υπουργείο Εξωτερικών της Σιγκαπούρης.\nΕπιστρέφει στη Νέα Υόρκη ως πρέσβης στον ΟΗΕ.\nΑποχωρεί από το υπ. Εξωτερικών και αναλαμβάνει πρύτανης στη Σχολή Lee Kuan Yew του Εθνικού Πανεπιστημίου της Σιγκαπούρης.\nΣυμπεριλαμβάνεται σε λίστα των Financial Times με τους 50 ανθρώπους που θα καθορίσουν τον διάλογο για το μέλλον του καπιταλισμού.\nΗ διαδικασία «υιοθεσίας» από τη Βουλή των ανήλικων τέκνων του Σμηναγού Γιώργου Μπαλταδώρου προχωρά με γοργούς ρυθμούς\nΑντώνης Κουνάδης: Συνοχή και ομοψυχία για έξοδο από την κρίση


Ο Κυριάκος Κοντάκης λέει αλήθειες και προτείνει λύσεις για την ανάπτυξη της Ανατολικής Αττικής - edionysos\nΔιαβάστε τα όσα σημαντικά είπε σε πρόσφατη τηλεοπτική του συνέντευξη ο Κυριάκος Κοντάκης, υποψήφιος περιφερειακός σύμβουλος με το συνδυασμό του Γιάννη Σγουρού, πρώην αντιδήμαρχος και δημοτικός σύμβουλος Διονύσου, μέλος του Δ.Σ. του Σ.Π.Α.Π (Σύνδεσμος Προστασίας και Ανάπλασης Πεντελικού), μέλος της Παγκρήτιας Ένωσης, του Σωματείου Λιανοπωλών Κρεοπωλών Αττικής «οι Ταξιάρχες», ιδρυτικό μέλος του Εμπορικού Συλλόγου Διονύσου αλλά και γνωστός επιχειρηματίας ο οποίος δραστηριοποιείται με επιτυχία στο Δήμο Διονύσου .\nΓια καταστροφή σε Μάτι: “Επικοινωνιακή η διαχείριση από Διοίκηση και Κυβέρνηση”\n“Φυσικές καταστροφές πάντα θα συμβαίνουν. Το θέμα όμως είναι όσοι έχουν υψηλές θέσεις διοίκησης να είναι εκεί και να είναι σε θέση να τις αντιμετωπίσουν, να σταθούνε δίπλα στον πολίτη, να τον συμβουλέψουν, να τον καθοδηγήσουν και εν τέλει να προστατεύσουν αυτόν και την περιουσία του. Όπως προκύπτει, δυστυχώς, εκ του αποτελέσματος αλλά και από τις έρευνες της εισαγγελίας, τα πράγματα δεν έγιναν όπως έπρεπε.\nΗ Διοίκηση αλλά και η Κυβέρνηση αναλώθηκαν στο πως θα διαχειριστούν επικοινωνιακά την κατάσταση και όχι πως θα σταθούν πραγματικά δίπλα στους πληγέντες και να δώσουν τη δέουσα βαρύτητα στο τεράστιο πρόβλημα που προέκυψε”.\nΓια πολιτική προστασία και θωράκιση Ανατολικής Αττικής: “Απαιτείται ένα σχέδιο δράσης το οποίο θα ξεκινάει από τη βάση της κοινωνίας και θα καταλήγει στο κεντρικό κράτος”.\n“Πρέπει από τα λάθη μας να μαθαίνουμε και να γινόμαστε καλύτεροι. Να κάνουμε τους πολίτες κοινωνούς. Από τις πρώτες τάξεις του Δημοτικού θα πρέπει να ευαισθητοποιήσουμε τα μικρά παιδιά έτσι ώστε μεγαλώνοντας να ξέρουν πως θα αντιδράσουν σε μια δύσκολη κατάσταση. Δεν μπορεί να είσαι κάτοικος μιας περιοχής η οποία είναι πιθανό και επόμενο κάποια στιγμή να πληγεί από κάποια φυσική καταστροφή, και να μην ξέρεις προς τα πού θα κατευθυνθείς και πως θα αντιδράσεις.\nΑπό την άλλη πλευρά, εκπαιδεύουμε, οργανώνουμε, χρηματοδοτούμε και αναβαθμίζουμε τις εθελοντικές ομάδες.Μην ξεχνάμε ότι στη χώρα μας και ειδικά στην περιοχή της Ανατολικής Αττικής ο εθελοντισμός είναι πολύ ανεπτυγμένος. Μάλιστα οι εθελοντές πολιτικής προστασίας βρίσκονται σχεδόν παντού. Στο Δήμο Διονύσου έχουμε την τιμή να έχουμε 5 εθελοντικές ομάδες οι οποίες είναι επιφορτισμένες με τη δασοπυρόσβεση, τη διάσωση, την επέμβαση και καταστολή, την πρόληψη καθώς και με ό,τι έχει να κάνει με την προστασία της ζωής και της περιουσίας των πολιτών.\nΗ Πολιτεία πρέπει κάποια στιγμή να δώσει ιδιαίτερη βαρύτητα και να υποστηρίξει ανάλογες δράσεις , κάτι το οποίο θα φέρει περισσότερους ενεργούς πολίτες σ’αυτές τις ομάδες. Απαιτείται, επίσης, ένα σχέδιο δράσης το οποίο θα ξεκινάει από τη βάση της κοινωνίας και θα καταλήγει στο κεντρικό κράτος. Ένα τέτοιο σχέδιο θα πρέπει να ξεκινάει από τη Δημοτική Ενότητα και να καταλήγει σταδιακά στο Δήμο, την Περιφέρεια και το κεντρικό κράτος. Οι υπηρεσίες πρέπει αν συνεργάζονται μεταξύ τους και να μη συναντήσουμε ποτέ ξανά αυτή την κατάσταση ασυνεννοησίας και μπάχαλου, αν μου επιτρέπεται, που είδαμε στο Μάτι με τα γνωστά τραγικά αποτελέσματα”.\nΓια έλλειψη υποδομών: “Υπάρχουν πόλεις χωρίς αποχέτευση και σχέδιο πόλης… Λείπουν ένα ή και δύο Νοσοκομεία από την Αττική. Ο κόσμος πρέπει να εμπιστευθεί ανθρώπους αυτοδιοικητικούς”\n“Η Ανατολική Αττική έχει έλλειψη σοβαρών υποδομών σε όλα τα επίπεδα. Υπάρχουν πόλεις χωρίς αποχέτευση και σχέδιο πόλης. Επίσης υπάρχουν σοβαρές ελλείψεις στον τομέα της υγείας, καθώς λείπει ένα νοσοκομείο -ή και δύο- από την περιοχή. Για αυτό το λόγο ο κόσμος πρέπει να εμπιστευθεί ανθρώπους αυτοδιοικητικούς. Η παράταξη του Γιάννη Σγουρού απαρτίζεται από κατεξοχήν ανθρώπους της αυτοδιοίκησης και των έργων. Δουλειά της Περιφέρειας είναι να βρίσκει πόρους προκειμένου να χρηματοδοτήσει τα αναγκαία έργα. Απαραίτητη προϋπόθεση όμως είναι να υπάρχουν ώριμες μελέτες. Προκειμένου λοιπόν να μη μένει πίσω η ανάπτυξη ενός Δήμου, σε περίπτωση που δεν διαθέτει το αναγκαίο προσωπικό (εξειδικευμένους μηχανικούς κλοπ) θα πρέπει να υπάρχει συνεργασία των δημοτικών υπηρεσιών με τον ιδιωτικό τομέα”.\nΓια επιχειρηματικότητα: “Να αναπτυχθούν τα τοπικά εμπορικά κέντρα, ώστε να γίνουν πιο φιλικά, ασφαλή και προσβάσιμα στους επισκέπτες”\n“Η Ανατολική Αττική χρειάζεται μία τονωτική ένεση όσον αφορά την τοπική επιχειρηματικότητα. Η Περιφέρεια πρέπει όχι μόνο να πιέζει την κεντρική διοίκηση προς αυτή την κατεύθυνση αλλά και να βοηθήσει ουσιαστικά μέσω της ανάπτυξης των τοπικών εμπορικών κέντρων που ήδη υπάρχουν σε κάθε πόλη και να βελτιώσει τους κοινόχρηστους χώρους έτσι να γίνουν τα καταστήματα πιο φιλικά, πιο ασφαλή και πιο προσβάσιμα για τους επισκέπτες. Δηλαδή να μπορεί κάποιος να πάρει το αυτοκίνητό του και να μπορέσει να επισκεφθεί χωρίς εμπόδια τα καταστήματα της περιοχής του, με την ίδια ευκολία που επισκέπτεται ένα μεγάλο εμπορικό κέντρο τύπου mall”.\nΓια τουριστική ανάπτυξη: “Το Κτήμα Τατοϊου μπορεί να γίνει ένας προορισμός για περιπατητές και φυσιολάτρες”\n“Η Ανατολική Αττική είναι ένας όμορφος τόπος με δύο λιμάνια αλλά και πολύ ωραία τοπία και όμορφες παραλίες που προσφέρονται για τουριστική ανάπτυξη. Νομίζω ότι έχει μείνει πίσω σ’αυτό τον τομέα. Θεωρώ ότι με την έλευση του προαστιακού που θα διευκολύνει τις μετακινήσεις καθώς και κάποιες παρεμβάσεις, όπως για παράδειγμα νέα οδικά έργα, ανοίγεται ένα ευοίωνο τουριστικό μέλλον. Εμείς είμαστε αποφασισμένοι να σκύψουμε πάνω στο ζήτημα με σοβαρότητα και υλοποιήσιμες προτάσεις.\nΟ Δήμος Διονύσου είναι μία πανέμορφη πόλη. Από άποψη τουριστικής ανάπτυξης θα μπορούσαν να γίνουν πολλές δράσεις στο Κτήμα Τατοϊου, το οποίο μπορεί να γίνει ένας προορισμός για περιπατητές και φυσιολάτρες, μέσω του σχεδιασμού και της οργάνωσης διαφόρων διαδρομών για τους επισκέπτες. Επίσης υπάρχει ανάγκη να συντηρηθούν και να αξιοποιηθούν τα βασιλικά ανάκτορα, τα οποία σήμερα βρίσκονται σε τραγική κατάσταση. Θεωρώ ότι η Περιφέρεια σε συνεργασία με το Δήμο και τα συναρμόδια υπουργεία μπορεί να κάνει πολλά”.\nΓια εγληματικότητα: Οι απλοί πολίτες κινδυνεύουν περισσότερο όντας οι πραγματικοί στόχοι των εγκληματιών”\n“Το πρόβλημα της εγκληματικότητας στην Ανατολική Αττική είναι αυξημένο καθώς, πέραν των άλλων, υπάρχουν αρκετές αραιοκατοικημένες περιοχές. Παράλληλα έχουν λιγοστέψει τα Αστυνομικά τμήματα στην περιοχή μας και οι δυνάμεις αναλώνονται στη φύλαξη πιθανών στόχων, κυρίως πολιτικών, αφήνοντας απροστάτευτους τους φορολογούμενους πολίτες, οι οποίοι κινδυνεύουν περισσότερο, όντας οι πραγματικοί στόχοι των εγκληματιών. Η Πολιτεία πρέπει να ξαναδεί το θέμα της εγκληματικότητας με σοβαρότητα αλλά, ας μη γελιόμαστε, μόνο με την πίεση της αυτοδιοίκησης δεν έρχονται αποτελέσματα. Η Δημοτική Αστυνομία θα μπορούσε θεωρητικά να έχει αυξημένες αρμοδιότητες, κάτω φυσικά από τις απαραίτητες προϋποθέσεις (πόροι, εκπαίδευση)”.\nΓια παράκτια ζώνη της Αττικής: “Μπορεί να γίνει πόλος έλξης για χιλιάδες επισκέπτες μέσω μιας ήπιας ανάπτυξης, που θα συντελέσει στη βελτίωση των συνθηκών ζωής σε όλα τα επίπεδα”\n“Ολόκληρη η Αττική είναι γεμάτη όμορφα τοπία, αρχαιότητες αλλά και παραλίες απαράμιλλου φυσικού κάλλους. Η παράκτια ζώνη μπορεί να γίνει πόλος έλξης για εκατοντάδες χιλιάδες επισκέπτες κάθε χρόνο και να δημιουργήσει χιλιάδες θέσεις εργασίας, μέσω μίας ήπιας ανάπτυξης και όμορφων παρεμβάσεων, με σεβασμό στο περιβάλλον και τους κατοίκους της Αττικής. Αυτό το όραμα μπορούμε να το έχουμε ως Περιφέρεια Αττικής, πάντα σε συνεργασία με τους Δήμους αλλά και με το κράτος. Με την ανάπτυξη που σας προανέφερα, η οποία θα έχει σαφείς όρους και προϋποθέσεις, θα μπορέσει να υπάρξει βελτίωση των συνθηκών ζωής σε όλα τα επίπεδα και σε καμία περίπτωση χειροτέρευση. Επίσης, σε ό,τι αφορά γενικώτερα τον τουρισμό στην Αττική, η Περιφέρεια θα πρέπει να αναλάβει πρωτοβουλίες προκειμένου να αναδείξει τις ομορφιές και τον αρχαιολογικό πλούτο της περιοχής, μέσα από ενημερωτικές καμπάνιες, κυρίως προς τους Ευρωπαίους πολίτες αλλά και πολίτες άλλων χωρών. Και βέβαια να αξιοποιήσει τα χρηματοδοτικά εργαλεία (ΕΣΠΑ κλπ) προκειμένου να εξασφαλίσει πόρους έτσι ώστε να είναι σε θέση να υλοποιήσει έργα που θα βοηθήσουν τον τουρισμό”.\nΓια αποτελεσματικότητα του Γιάννη Σγουρού: “Την περίοδο 2011-2014 είχε 1000 ενεργά έργα, τετραπλάσια απορροφητικότητα στο ΕΣΠΑ και δημιούργησε 100.000 θέσεις εργασίας”\n“Για να γνωρίζουμε την πλήρη αλήθεια, ο Γιάννης Σγουρός ως Περιφερειάρχης, κατά την περίοδο 2011-2014, είχε 1000 ενεργά έργα και τετραπλάσια απορροφητικότητα στο ΕΣΠΑ σε σχέση με την επόμενη πενταετία, ενώ είχαν δημιουργηθεί εκείνο το διάστημα περίπου 100.000 θέσεις πραγματικής εργασίας. Παρ’όλη αυτή τη σημαντική δραστηριότητα, φεύγοντας από την Περιφέρεια Αττικής άφησε σχεδόν 350 εκατομμύρια ευρώ αποθεματικά στο ταμείο της Περιφέρειας”.\nΓια το Μενίδι και τα προβλήματα εγκληματικότητας: “Δεν πρέπει να βλέπουμε μόνο τα αρνητικά για έναν τόπο αλλά και τα θετικά. Πρέπει να αφήσουμε τα προβλήματα στο παρελθόν και να δούμε πως θα μπορέσουμε να αναπτύξουμε κάθε Δήμο, αναδεικνύοντας τις θετικές του πλευρές”\n“Δεν πρέπει να βλέπουμε μόνο τα αρνητικά για έναν τόπο αλλά και τα θετικά. Το Μενίδι, για παράδειγμα, έχει πολλές ομορφιές ενώ διαθέτει και μια πολύ καλή αγορά. Πρέπει να αλλάξουμε τη νοοτροπία μας. Το Μενίδι είναι ένας πολύ μεγάλος Δήμος και πρέπει να παίξει ουσιαστικό ρόλο στην Αττική. Έχει ένα ωραίο δασικό κομμάτι, φύση, όμορφους οικισμούς και σημεία όπου μπορούν να φτιαχτούν ποδηλατόδρομοι ενώ διαθέτει και σημαντικές αθλητικές εγκαταστάσεις. Πρέπει να αφήσουμε τα προβλήματα στο παρελθόν και να δούμε πως θα μπορέσουμε να αναπτύξουμε κάθε Δήμο, αναδεικνύοντας τις θετικές του πλευρές, σε μια πολύ καλή συνεργασία με τις δημοτικές αρχές που θα προκύψουν. Δεν μπορούμε να λέμε απλά ότι το Μενίδι έχει εγκληματικότητα. Δουλειά μας είναι να μην υπάρχει εγκληματικότητα σε κανένα Δήμο και να βελτιώσουμε την καθημερινότητα”.\nΓια τις αλλαγές του «Κλεισθένη»: “Αν και διαφωνώ, δεν υπάρχουν αδιέξοδα, θα πρέπει να βρούμε τρόπο να λειτουργήσουμε”\n“Αν και εγώ είμαι από τη φύση μου αισιόδοξος άνθρωπος, είναι αλήθεια ότι δεν είδα από την αρχή θετικά το νομοσχέδιο γιατί όχι μόνο δε λύνει προβλήματα της αυτοδιοίκησης αλλά αντιθέτως δημιουργεί νέα. Πρέπει όμως να πορευθούμε μ΄αυτό, να βάλουμε στη ζωή μας τη συναίνεση και τη συνεργασία και να λειτουργήσουμε με αυτή τη νέα διαδικασία. Πιστεύω ότι δεν υπάρχουν αδιέξοδα, θα βρούμε τον τρόπο να λειτουργήσουμε. Εξάλλου θεωρώ ότι στόχος όλων όσων ασχολούμαστε με τα κοινά είναι να λύσουμε τα προβλήματα των πολιτών.Δεν μπορούμε να κρυβόμαστε πίσω από ένα νομοσχέδιο.Οι ιδεοληψίες και οι κάθετες απόψεις πρέπει να λείπουν από την αυτοδιοίκηση. Όπου εφαρμόστηκαν στην χώρα μας σταμάτησαν την πρόοδο”.\nΓια την τόνωση του εμπορίου: “Ο μικρομεσαίος επαγγελματίας τελεί υπό διωγμό στη χώρα μας. Θα πρέπει να μειωθεί η φορολογία και να παταχθεί το παραεμπόριο”\n“Ο μικρομεσαίος επαγγελματίας τελεί υπό διωγμό στη χώρα μας.Αν αναλογιστεί κανείς την υψηλή φορολογία σε συνδυασμό με τις αυξημένες ασφαλιστικές εισφορές, στην κυριολεξία μιλάμε για διωγμό. Αυτό δεν έγινε τώρα έχει συντελεστεί σταδιακά τις τελευταίες δεκαετίες. Το 24% ΦΠΑ στην εστίαση αλλά και σε άλλα είδη είναι ένα νούμερο απαγορευτικό. Πως θα έρθει έτσι πρόοδος και προκοπή ; Όπως είπα και πριν, θα πρέπει να δημιουργηθούν μικρές βιώσιμες αγορές στα κέντρα κάθε πόλης ούτως ώστε να τονωθεί ο μικρομεσαίος επαγγελματίας και κατά συνέπεια να ανοίξουν νέες θέσεις εργασίας. Ακόμη και η πάταξη του παραεμπορίου μπορεί να βοηθήσει. Πολλές φορές παρατηρείται το φαινόμενο ένας επαγγελματίας που υποφέρει, και ο οποίος πληρώνει όλες τις υποχρεώσεις του προς το κράτος και όχι μόνο, να πουλάει ένα είδος, ρούχα για παράδειγμα, και την ίδια στιγμή μπροστά στην πόρτα του να έχει απλώσει την πραμάτεια του ένας παραέμπορας, χωρίς δηλαδή κανένα νομιμοποιητικό έγγραφο, και να πουλάει ακόμη και το ίδιο προϊόν με το νόμιμο επαγγελματία. Και οι ελεγκτικοί μηχανισμοί αντί να ελέγξουν το παραεμπόριο ελέγχουν μόνο το νόμιμο εμπόριο. Βεβαίως ο έλεγχος είναι θεμιτός, θα πρέπει όμως να γίνεται προς όλους. Δεν μπορεί να διώκεται ο επαγγελματίας και να παραμένει ασύδοτο το παραεμπόριο”.\nΓια την άναρχη δόμηση: “Πολλές περιοχές υποφέρουν. Πρέπει να τα δούμε όλα από την αρχή”\n“Οι δασικοί χάρτες θα έλυναν πολλά προβλήματα αλλά δυστυχώς καθυστερεί η ανάρτησή τους λόγω διαφόρων προβλημάτων. Αυτό έχει ως αποτέλεσμα να μην ξεκαθαρίζει ποιες περιοχές μπορούν να μπουν στο σχέδιο πόλης και ποιες όχι. Η Αττική και ειδικότερα η Ανατολική Αττική έχει πολλές περιοχές που υποφέρουν απ’αυτή την άναρχη δόμηση. Πρέπει να τα δούμε όλα από την αρχή, να φτιαχτούν νέες πόλεις με κριτήρια και διαδικασίες έτσι ώστε να μπορούν να κατοικηθούν και να είναι βιώσιμες. Όχι δηλαδή αυτό που γίνεται σήμερα με χιλιάδες αυθαίρετα σπίτια τα οποία νομιμοποιούνται χωρίς να έχουν καθόλου σχέδιο πόλης. Η Πολιτεία δεν το βλέπει αυτό να το σταματήσει ;”\nΓια προβλήματα στην οδοποιία: Μπορεί να φταίνε και οι μεγάλες εκπτώσεις στους εργολάβους. Πρέπει να ξαναδούμε τις διαδικασίες από την αρχή”\n“Πολλές φορές δεν γίνονται σωστά τα έργα. Βλέπουμε σε διαγωνισμούς οδοποιίας να δίνεται από τον εργολάβο μια μεγάλη έκπτωση που μπορεί να κυμαίνεται έως το 60 με 65 %.Αυτό, κατά την προσωπική μου άποψη ίσως έχει και αντίκτυπο στην ποιότητα της δουλειάς του παρεχόμενου έργου. Ίσως πάλι να μην είναι σωστές και οι διαδικασίες παραλαβής των έργων. Όλα αυτά πρέπει να τα δούμε. Δεν μπορεί να είμαστε ένα ευρωπαϊκό κράτος και κάνοντας μία διαδρομή στην Αττική ή ειδικότερα την περιοχή μου την Ανατολική Αττική να πρέπει να αποφεύγεις συνεχώς τις λακκούβες λες και παίζεις κάποιο ηλεκτρονικό παιχνίδι”.\n“Η πρώτη μου προτεραιότητα είναι να βοηθήσω ώστε να γίνει η περιοχή μας μία περιοχή που θα σε τραβάει για να ζήσεις και να επιχειρήσεις”\n“Η πρώτη μου προτεραιότητα είναι να βοηθήσω ώστε να γίνει η περιοχή μας μία περιοχή που θα σε τραβάει για να ζήσεις και να επιχειρήσεις. Δηλαδή σε καμία περίπτωση δεν θα ήθελα να συνεχιστεί αυτή η στάσιμη ή καθοδική πορεία που έχει αυτή τη στιγμή η Αττική. Και βέβαια να μην ξαναζήσουμε άλλη τραγωδία όπως ήταν αυτή που συνέβη στο Μάτι”.\nΠηγή: Εκπομπή “Μπροστά στην κάλπη” με το δημοσιογράφο Ν.Χιδίρογλου στο τηλεοπτικό κανάλι BLUE SKY.\nΔείτε πιο κάτω και το σχετικό βίντεο.\nΟ Βασίλης Πασιπουλαρίδης με τη ΔΥΝΑΜΗ ΕΥΘΥΝΗΣ


Exmouth - Ενοικιαζόμενα αυτοκίνητα - Ενοικίαση αυτοκινήτου στην KAYAK\nExmouth - Ενοικίαση αυτοκινήτου\nExmouth - Ψάξτε ταυτόχρονα σε εκατοντάδες ιστοσελίδες ενοικίασης αυτοκινήτων για προσφορές ενοικιαζόμενων αυτοκινήτων\nExmouth, WA, Αυστραλία\nΠληροφορίες για ενοικίαση αυτοκίνητου - Exmouth\nΦθηνά ενοικιαζόμενα αυτοκίνητα - Exmouth\nExmouth - Κριτικές και πρακτορεία ενοικίασης αυτοκινήτων\n3 πρακτορεία σε Exmouth\nΠρακτορεία σε Exmouth\n2 πρακτορεία σε Exmouth\n14:00 - 15:3010:00 - 12:00\n07:00 - 09:3011:30 - 15:00\nΈνα πρακτορείο σε Exmouth\nΠρακτορεία ενοικίασης αυτοκινήτων στην πόλη Exmouth\nExmouth: Πότε να κλείσετε αυτοκίνητο\nΑσφάλεια ενοικίασης αυτοκινήτου σε Exmouth\nΟρισμένα πρακτορεία ενοικίασης σε Exmouth περιλαμβάνουν ασφάλιση απαλλαγής (CDW) και προστασίας από κλοπή στην τιμή της ενοικίασης, αλλά όχι όλα. Συνιστούμε να γνωρίζετε πάντα τους όρους της κάλυψης όταν νοικιάζετε αυτοκίνητο σε Exmouth.\nΛάβετε υπόψη ότι οι ασφάλειες ενοικιαζόμενων αυτοκινήτων συχνά έχουν ρήτρα συμμετοχής, δηλαδή το ποσό που θα πρέπει να πληρώσετε αν συμβεί κάτι κατά τη διάρκεια της ενοικίασης. Για να αποφύγετε τις δυσάρεστες εκπλήξεις, μια καλή ιδέα είναι να επιλέξετε μια επιλογή χωρίς συμμετοχή κατά την ενοικίαση αυτοκινήτου σε Exmouth.\nExmouth: Σούπερ συμβουλές για ενοικίαση αυτοκινήτου\nExmouth: Κάντε κράτηση τουλάχιστον 6 ημέρες πριν το ταξίδι σας για να κλείσετε με φθηνότερη τιμή από το μέσο όρο\nExmouth: Τα ενοικιαζόμενα αυτοκίνητα της κατηγορίας Μικρό είναι περίπου 4% φθηνότερα κατά μέσο όρο από άλλες κατηγορίες\nExmouth - Συχνές ερωτήσεις για ενοικίαση αυτοκινήτου\nExmouth - Πόσο κοστίζει η βενζίνη;\nΗ μέση τιμή της βενζίνης στην πόλη Exmouth είναι 4,96€ ανά γαλόνι τις τελευταίες 30 ημέρες. Για να γεμίσετε το ντεπόζιτο, θα πληρώσετε από 59€ έως 79€, ανάλογα με το μέγεθος του αυτοκινήτου.\nΠοιος είναι ο δημοφιλέστερος τύπος ενοικιαζόμενου αυτοκινήτου στην πόλη Exmouth;\nΟ πιο δημοφιλής τύπος ενοικιαζόμενου αυτοκινήτου στην πόλη Exmouth είναι το Μικρό (Class Compact Car ή παρόμοιο).\nΠώς μπορώ να βρω ενοικιαζόμενα αυτοκίνητα κοντά μου στην πόλη Exmouth;\nΠόσο κοστίζει η ενοικίαση αυτοκινήτου της κατηγορίας Μικρό για μια εβδομάδα στην πόλη Exmouth;\nΈνα αυτοκίνητο της κατηγορίας Μικρό στην πόλη Exmouth κοστίζει κατά μέσο όρο 77€ την ημέρα.\nΠόσο κοστίζει η ενοικίαση αυτοκινήτου της κατηγορίας Οικονομικό για μια εβδομάδα στην πόλη Exmouth;\nΈνα αυτοκίνητο της κατηγορίας Οικονομικό στην πόλη Exmouth κοστίζει κατά μέσο όρο 48€ την ημέρα.\nΠόσο κοστίζει η ενοικίαση αυτοκινήτου της κατηγορίας Μεσαίου μεγέθους για μια εβδομάδα στην πόλη Exmouth;\nΈνα αυτοκίνητο της κατηγορίας Μεσαίου μεγέθους στην πόλη Exmouth κοστίζει κατά μέσο όρο 99€ την ημέρα.\nΑεροδρόμια που εξυπηρετούν την πόλη Exmouth\nΔυτική Αυστραλία - Ενοικιαζόμενα αυτοκίνητα\nExmouth - αυτοκίνητα\nΟδησσός - Αυτοκίνητα\nExmouth: Βρείτε φθηνά ενοικιαζόμενα αυτοκίνητα με την KAYAK και νοικιάστε το αυτοκίνητο που σας ταιριάζει καλύτερα. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κλείσετε το καλύτερο αυτοκίνητο στην πόλη Exmouth. Ενοικίαση αυτοκινήτου στο LEA: Πετάτε προς Exmouth; Νοικιάστε το φθηνότερο αυτοκίνητο στην πόλη Exmouth τώρα με την KAYAK.


Φαινόμενο Κούλιτζ: Η επιστημονική εξήγηση για την ανδρική απιστία - Daily-News.GR\nΦαινόμενο Κούλιτζ: Η επιστημονική εξήγηση για την ανδρική απιστία\n15 Σεπτεμβρίου 2015, 15:41\tΣεξ & Σχέσεις 53 Προβολές\nΜία μεγάλη μερίδα ανδρών, έχουν την τάση να είναι άπιστοι ακόμα και με τις πιο όμορφες γυναίκες. Και μπορεί για εμάς, κάτι τέτοιο να φαίνεται τελείως αδιανόητο, για τους επιστήμονες όμως εξηγείται πολύ απλά ως εφαρμογή του «φαινομένου Κούλιτζ» (Coolidge effect).\nΤι είναι όμως το φαινόμενο Coolidge;\nΓια πρώτη φορά, το φαινόμενο αυτό, που πήρε το όνομά του από ένα περιστατικό με τον 30ο πρόεδρο των ΗΠΑ, Κάλβιν Κούλιτζ, παρατηρήθηκε για πρώτη φορά σε ποντίκια στη δεκαετία του 1950.\nΟι ερευνητές έβαλαν ένα αρσενικό ποντίκι στο κλουβί μαζί με 5 θηλυκά που βρίσκονταν σε οίστρο και δεν άργησαν να καταγράψουν μια φρενίτιδα συνουσιών.\nΣταδιακά, η επιθυμία του αρσενικού για σεξ μειωνόταν και μετά από δύο μέρες εξανεμίστηκε εντελώς, παρότι τα θηλυκά ποντίκια συνέχιζαν να στέλνουν μηνύματα «διαθεσιμότητας».\nΑρχικά οι ερευνητές υπέθεσαν ότι το αρσενικό ποντίκι είχε εξαντληθεί, αλλά όταν πρόσθεσαν στο κλουβί καινούργια θηλυκά, παρατήρησαν με μεγάλη έκπληξη ότι το αρσενικό ποντίκι ξαναβρήκε το ερωτικό του σφρίγος.\nΤότε, άρχισε ένας δεύτερος κύκλος σεξουαλικής φρενίτιδας αλλά μόνο με τα καινούργια θηλυκά. Προέκυψε, δηλαδή, ότι το αρσενικό ποντίκι θυμόταν ποια θηλυκά είχε «εξυπηρετήσει» και τα απέφευγε συστηματικά.\nΓιατί ονομάστηκε φαινόμενο Coolidge;\nΣτη δεκαετία του 1920, ο Αμερικανός πρόεδρος Κούλιτζ επισκέφθηκε με τη γυναίκα του μια κρατική φάρμα. Το ζεύγος είχε ξεναγηθεί χωριστά, με μια μικρή χρονική διαφορά.\nΌταν η κυρία Κούλιτζ πέρασε μπροστά από ένα κοτέτσι ρώτησε τον ξεναγό αν ο κόκορας εκτελεί τα «καθήκοντά» του καθημερινά. «Πολλές φορές την ημέρα, κυρία», ήταν η απάντηση του ξεναγού. «Παρακαλώ, πείτε το αυτό στον κύριο Κούλιτζ», είπε η πρώτη κυρία των ΗΠΑ.\nΌταν πέρασε και ο πρόεδρος από το ίδιο σημείο, ο ξεναγός του μετέφερε τα λόγια της συζύγου του. Αφού σκέφτηκε λίγο, ο Αμερικανός πρόεδρος ρώτησε: «Με την ίδια κότα κάθε φορά;» «Όχι, με άλλη κότα κάθε φορά, κύριε», απάντησε ο ξεναγός. «Παρακαλώ, πείτε το αυτό στην κυρία Κουλιτζ», είπε ο Αμερικανός πρόεδρος.\nΕτικέτεςCOOLIDGE EFFECT ΑΝΔΡΙΚΗ ΑΠΙΣΤΙΑ ΦΑΙΝΟΜΕΝΟ ΚΟΥΛΙΤΖ\nΠροηγούμενος Το αγαπημένο λαχανικό που ρίχνει τη χοληστερίνη\nΕπόμενο Επικίνδυνη για τα παιδικά δόντια η τοπική αναισθησία


Tredegar House (Νιούπορτ, Ουαλία) - Κριτικές - TripAdvisor\nTredegar House: Εστιατόρια στην περιοχή\nΔραστηριότητες κοντά σε: Tredegar House\nTredegar House, Νιούπορτ - Κριτικές\nΝο 3 από 33 δραστηριότητες - Νιούπορτ\n| Dyffryn, Off the A48, Νιούπορτ NP10 8TW, Ουαλία\nΈχουμε συχνά επισκέπτομαι Tredegar park για ένα ωραίο περίπατο γύρω από τη λίμνη, τις πάπιες και στη συνέχεια καταλήγουν σε μικρό πάρκο για τα παιδιά να εκτονώσετε λίγη ενέργεια. Εάν θέλετε να πάτε στο σπίτι πρέπει να πληρώσετε χρέωση εισόδου. Είναι ένα παρκόμετρο έτσι, αν...το μόνο που έχετε να κάνετε είναι να περιπλανηθείτε. Πρόκειται για την και πάλι. Πολλά παράθυρα διαθέτει χώρο για τα παιδιά διασκεδάζουν και kick μια μπάλα.Περισσότερα\nΕπισκεφθήκαμε κατά τη διάρκεια μιας ηλιόλουστης ημέρας, είναι ουσιώδους σημασίας. Οι κήποι είναι υπέροχο, προκαλεί κατάπληξη το γεγονός ότι ένα τόσο όμορφο μέρος είναι τόσο κοντά σε σημεία ενδιαφέροντος όπως: βιομηχανικό νιούπορτ. Χάρη στην όμορφη περιήγηση με τα πόδια. Περάσαμε μια ολόκληρη ημέρα τριγυρνώντας απλώς,...καλό χώρο χαλάρωσης. Το National Trust πάντα ωραίες καφετέριες και δεν απογοητευτήκαμε. Καφές και κέικ μέσα το πρωί, ελαφρύ μεσημεριανό γεύμα, πραγματικά απολαυστική. Το σπίτι είναι υπό ανακαίνιση, η οροφή είναι να αντικαθιστώνται οπότε σκαλωσιές καλύπτει έξω. Οι εκδρομές με τις σκαλωσιές για προβολή της οροφής είναι άξιζε τον κόπο. Η θέα από την οροφή είναι πραγματικά καλό. Στο εσωτερικό του εθελοντές είναι πολύ πεπειραμένοι και αγάπη για συνομιλία και θα σας πουν ότι η ιστορία. Μια απόλυτα απολαυστική μέρα.Περισσότερα\nΦανταστικό σπίτι και πάρκο 22 στρεμμάτων με τόσα πολλά μονοπάτια πεζοπορίας/ενδιαφέροντα πράγματα για να εμποδίσετε τα παιδιά σας είναι ενεργοποιημένος. Η κόρη μου (ηλικίας 3 ) μου άρεσε να μπορείς να κοιτάξεις γύρω από το σπίτι καλοντυμένοι περίοδου. Οι εθελοντές ήταν το πιο φιλικό και...πολύ εξυπηρετικό που έχω συναντήσει ποτέ σε ξενοδοχείο NT - Σας ευχαριστώ πάρα πολύ! Σίγουρα θα το συνιστούσα.Περισσότερα\nΤο σώμα και οι κήποι (περισσότερο σαν πάρκο ) είναι εξαιρετικό και αξίζει να περάσετε ένα απόγευμα. Αρκετός χώρος στάθμευσης, δυνατότητα προετοιμασίας γευμάτων και Manor House και κήπος (με θέα στη λίμνη και τις δασικές εκτάσεις . . . . σκύλο φιλικό & άφθονο χώρο...για τσοκ μια μπάλα. Πολύ κοντά στο M 4 κόμβο & καλά σηματοδοτημένα μονοπάτια. Οι δρόμοι γύρω από το να απασχολημένοι στο peak φορές αεροσκαφών περιφερειακών μεταφορών λόγω της εγγύτητας ορισμένα τοπικά επιχειρηματικά πάρκαΠερισσότερα\nΙστορικό Welsh Grand House\nΔυστυχώς όταν φτάσαμε σπίτι ήταν σε swathed σκαλωσιές ως βασικές επισκευές βρίσκονταν σε εξέλιξη στην οροφή. Υπάρχουν πολλά μεγάλα δωμάτια που αφηγούνται την ιστορία της Morgan οικογένεια που κάποτε ανήκε το ξενοδοχείο. Υπάρχουν όμορφα ξύλινα γλυπτά, μια ενδιαφέρουσα " στον κάτω όροφο " τομέα και...τους υπέροχους κήπους και πάρκα.Περισσότερα\nΤο σπίτι ήταν πολύ ενδιαφέρουσα και το προσωπικό ήταν καλά - πληροφόρηση σχετικά με την πρώην επιβαίνοντες του σώματος. Υπέροχη βόλτα με τα πόδια γύρω από τη λίμνη.\nΤο καλοκαίρι τη Δευτέρα τον Ιούλιο\nΌμορφο καιρό. Φανταστική περιφραγμένο κήπο και προβολή φυτά και δέντρα. Cafeteria κοντά στην είσοδο με σπιτικό φαγητό. Σούπα, σάντουιτς και σακάκι πατάτας. Το Cafe μόνο ανοιχτό μέχρι τις 4 . 30 μμ έτσι ένα μεσημέρι venue. Ειδικές θέσεις στάθμευσης αυτοκινήτων αλλά σημείωση αριθ. τζιπάκια είναι...διαθέσιμη μόνο σε αναπηρικά καροτσάκια. Δωρεάν είσοδο να παρασκευάσετε house καφετέρια και αυλή. Πολύ δημοφιλή με οικογένειες και επισκέπτες όλων των ηλικιών. Δύσκολη πρόσβαση από M 4 και 48 αυτήν τη στιγμή για επόμενες εβδομάδες λόγω έργων οδοποιίας. Αξίζει το ταξίδι και αξίζει να ενταχθεί το NT!Περισσότερα\nΠαρά τις σημαντικές εργασίες που διεξάγονται στην οροφή του σώματος που είχαμε μια υπέροχη επίσκεψη εδώ. Οι κήποι είναι όμορφο. Τα δωμάτια βρίσκονται σε διαφορετικές εποχές για να δώσει μια πραγματικά καλή ιδέα του σώματος διαμέσου των αιώνων. Πραγματικά φιλικό και δεσμευθεί προσωπικού και εθελοντών...- εξαιρετική ποιότητα φαγητού στην αίθουσα τσαγιού.Περισσότερα\nΈνα υπέροχο μέρος για να επισκεφθείτε. Υπάρχουν πολλά να δείτε, με μεγάλο κήπο, και υπέροχες βόλτες. Το σώμα τελεί υπό εκτεταμένη ανακαίνιση στο εξωτερικό, αλλά δεν αναιρεί μια από τις καλύτερες εκδρομές μέχρι στιγμής φέτος.\nΔεν περίμενα να απολαύσετε αυτό όσο εγώ (δεν είμαι συνήθως ένας ανεμιστήρας σπιτιών) . Το σπίτι είναι καταπληκτική και υπάρχουν τόσα πολλά για να εξερευνήσετε. Επιπλέον, υπάρχουν μερικά υπέροχα κήπος για να περπατήσετε πολύ, ένα πραγματικά ωραίο απογευματινό περάσαμε εδώ\nΔείτε και τα 17 κοντινά ξενοδοχείαΔείτε και τα 490 κοντινά εστιατόριαΔείτε και τα 93 κοντινά αξιοθέατα\nΛάβετε γρήγορα απαντήσεις από το προσωπικό του Tredegar House και από προηγούμενους επισκέπτες.


«Τρίκος και Τέλα» της Σταυρούλας Τσούπρου\nΔεν ήταν αγάπη αυτό – και τι είναι αγάπη; Ή, τέλος πάντων, δεν ήταν απλώς αγάπη. Διότι η αγάπη είναι, συχνά, κάτι ασαφές και παθητικό, που επενδύεται μέχρι και σε ρούχα ή φαγητά, σε ταξίδια ή αθλήματα. Αυτό ήταν έγνοια, στοργή, δόσιμο, αφιέρωση στην υπηρεσία του άλλου, του έξω από εσένα. Τέτοια συναισθήματα κυρίευσαν τον Τρίκο από την πρώτη στιγμή που η Τέλα εμφανίστηκε στη ζωή του.\nΕκείνη τη στιγμή, αλλά και πολλές άλλες, άπειρες άλλες μετά, αν το μέσο έκφρασής του ήταν τα λόγια, θα της έλεγε: «σε περίμενα καιρό – είμαι εδώ τώρα για σένα». Αλλά ο Τρίκος δεν μιλούσε – δεν ήταν, άλλωστε, παρά ένα μικρούλι δοσομετρικό δοχείο, από εκείνα τα γυάλινα με τις διαγραμμίσεις και τα νούμερα, τα οποία υπολογίζουν με ακρίβεια τον όγκο στερεών και υγρών. Είδος πρώτης ανάγκης για μάγειρες και ζαχαροπλάστες, ερασιτέχνες ή και επαγγελματίες. Από τότε, δε, που η Τέλα έκανε αισθητή την παρουσία της, όλες τις μετρήσεις του ο Τρίκος άρχισε να τις κάνει με κέφι τρελό, ζώντας με τη φαντασία του τη στιγμή κατά την οποία τα μετρημένα υλικά, αναμεμειγμένα και καλοψημένα, θα σερβιρίζονταν στην ωραία επιφάνεια της Τέλας, ολοκληρώνοντας ταυτόχρονα τη δική του αλλά και τη δική της αποστολή στον κόσμο των ανθρώπων.\nΔιότι η Τέλα, όπως εξάλλου το λέει και το όνομά της, ήταν η ζηλευτά ζωγραφισμένη με υπέροχα χρώματα και σχέδια πιατέλα από φίνα πορσελάνη, την οποία, τα αφεντικά του σπιτιού, ύστερα από χρόνια προσεκτικής αποθήκευσης σε κάποιο ψηλό, δυσπρόσιτο ντουλάπι, είχαν αποφασίσει επιτέλους να βάλουν σε χρήση, δυστυχώς για τον Τρίκο όχι καθημερινή, αλλά, όπως και να έχει, πολύ συχνότερη από τις μηδενικές σχεδόν εμφανίσεις της στο παρελθόν.\nΗ Τέλα, πάντως, δεν ήταν καμιά ψωροπερήφανη, ακατάδεκτη αριστοκράτισσα, όπως ίσως να περίμενε κανείς. Παροπλισμένη καθώς ήταν όλον τον προηγούμενο καιρό στο ντουλάπι, αδημονούσε πραγματικά, κάθε φορά που επρόκειτο να κληθεί να προσφέρει τις υπηρεσίες της. Πόσω μάλλον που θα βρισκόταν στον ίδιο χώρο με τον Τρίκο και τις πυρετώδεις προετοιμασίες στις οποίες εκείνος πρωτοστατούσε. Γιατί είχε, βέβαια, καταλάβει από την αρχή την αδυναμία που της είχε και του ανταπέδιδε και εκείνη την αγάπη και το ενδιαφέρον του. Προσπαθούσε να αναδεικνύει όσο γινόταν καλύτερα το φαγητό ή το γλυκό που απολάμβανε τη φιλοξενία πάνω στα όμορφα, γυαλιστερά στολίδια της στέλνοντας, παράλληλα, μαγικά επιβραβευτικά μηνύματα για τον άξιο δουλευτή που είχε φροντίσει, με άφθαστη επιμέλεια, τη σωστή δοσολογία των συστατικών.\nΑ! ναι! Η μαγεία έπαιζε ρόλο σημαντικό στη σχέση του Τρίκου και της Τέλας. Ήταν, βλέπετε, από εκείνα τα ζευγάρια για τα οποία μεριμνούσε η περίφημη Ο.Π.Α, η Οργάνωση της Παγκόσμιας Αρμονίας. Η Οργάνωση αυτή συμπεριλάμβανε στα μέλη της όλες τις μισές υπάρξεις της υφηλίου, έμψυχες ή άψυχες. Και μη φανταστείτε πως επρόκειτο για δύο μισά που έφτιαχναν ένα ενιαίο ολόκληρο, όπως για παράδειγμα σπάει ένα βάζο στα δυο και μετά κολλάς τα σπασμένα κομμάτια και το γιατρεύεις. Όχι. Όχι απαραίτητα. Οι μισές υπάρξεις μπορεί να ήταν εντελώς διαφορετικές μεταξύ τους: ένα πιατάκι κι ένα φλιτζάνι, ας πούμε, ένα μαχαίρι κι ένα πιρούνι, μία γλάστρα κι ένα φυτό, μία καρέκλα κι ένα μαξιλάρι, μία κουρτίνα κι ένα παράθυρο, μία κουτάλα και μία κατσαρόλα. Η περίπτωση του δοσομετρικού και της πιατέλας, οπωσδήποτε, ήταν ιδιαίτερη – σαν να λέγαμε για τους ανθρώπους ότι κάποιος ξεκίνησε από τη Λαπωνία για να συναντήσει το άλλο του μισό στις χώρες της Μεσογείου. Αλλά γινόταν, δεν γινόταν; Και οι δύο, άνθρωποι ήταν. Και ο Τρίκος και η Τέλα, από την πλευρά τους, ήταν, και τα δύο, σκεύη, σκεύη της κουζίνας. Συναντήθηκαν και αγαπήθηκαν· δεν είναι παράξενο, είναι... μαγικό!\nΗ σχέση τους, ωστόσο, πρέπει να πούμε πως δεν ήταν ισότιμη. Καθόλου μάλιστα. Και πώς να είναι; Εκείνος εργαζόταν σκληρά, ίδρωνε και ξίδρωνε, αφού τον έπλεναν και τον ξανάπλεναν την ίδια μέρα πολλές φορές, ειδικά όταν οι ετοιμασίες της κουζίνας ήταν για περισσότερο κόσμο ή για επίσημες περιστάσεις. Μετρούσε και ξαναμετρούσε πάσης φύσεως υλικά, που λέει ο λόγος, και μάλιστα στην ασχημάτιστη, ωμή μορφή τους – την πιο άχαρη, δηλαδή. Ενώ εκείνη... Εκείνη ήταν η τυχερή. Όταν ερχόταν η σειρά της να δουλέψει, όλα σχεδόν ήταν έτοιμα: έμενε μόνο η φροντισμένη τοποθέτηση και η διακόσμησή τους. Η μεταχείριση, δε, που επεφύλασσαν στην ίδια δεν συγκρινόταν με τη μεταχείριση του Τρίκου. Για να μην αναφερθούμε στους επαίνους και τον θαυμασμό τον οποίο έβλεπε να θριαμβεύει στα μάτια των άλλων όταν την αντίκριζαν, κάποτε και χωρίς το περιεχόμενό της.\nΟ καημένος ο Τρίκος, όμως, ήταν πάντοτε κρυμμένος στα παρασκήνια – κανένας δεν τον επαινούσε, κι ας ήταν ο πιο αναγκαίος, ίσως, από όλους. Χωρίς αυτόν, η Τέλα θα έμενε πιθανότατα άδεια. Ακόμη και τα ζωγραφισμένα σχέδιά της κάποια στιγμή θα κούραζαν, αν δεν είχε τίποτε άλλο να παρουσιάσει. Αλλά ας ήταν καλά ο Τρίκος της. Γιατί αναγνώριζε, βέβαια, πως η αγάπη του, δηλαδή η στοργή του και η έγνοια του και το δόσιμό του ήταν τα μόνα που μπορούσαν να τη γεμίσουν. Εκείνη, όμως, τι έκανε για να του ανταποδώσει στ' αλήθεια τα έμπρακτα και τόσο πλούσια αισθήματά του; Τη βασάνιζε αυτή η σκέψη. Σίγουρα δεν αρκούσαν τα λαμπερά της χαμόγελα και οι μυστικές από μέρους της επιβραβεύσεις. Πώς θα του αποδείκνυε, έμπρακτα και εκείνη, τα δικά της αισθήματα;\nΚάποιες φορές την κυρίευε η απογοήτευση καθώς το συλλογιζόταν. Μήπως να απευθυνόταν στην Οργάνωση της Παγκόσμιας Αρμονίας; Μια φορά που ήταν έτοιμη να τους υποβάλει το ερώτημά της, μία πολύ δυσάρεστη σκέψη την απέτρεψε, την τελευταία στιγμή: κι αν της έλεγαν ότι εκ λάθους είχε συμπεριληφθεί στα μέλη τους; Κι ότι η θέση της ήταν κανονικά στις μονήρεις, εγωπαθείς υπάρξεις, οι οποίες δεν προσφέρουν ουσιαστικά τίποτε και δεν μπορούν να συμβιώσουν με κανέναν άλλον αρμονικά παρά μόνο με τον εαυτό τους, και, μάλιστα, συχνά, ούτε και με αυτόν; Τι θα γινόταν τότε; Θα μπορούσαν, μήπως, και να τη διαγράψουν; Και ο Τρίκος; Θα συνέχιζε να τη νοιάζεται; Η δυσάρεστη σκέψη είχε καταλήξει, αφού την είχε καλλιεργήσει στο μυαλό της, τρομακτική, γι' αυτό και, έκτοτε, κάθε φορά που ξαναεμφανιζόταν, την έδιωχνε και ούτε αντιμετώπιζε, για καιρό μετά, την πιθανότητα της απεύθυνσης στην Οργάνωση.\nΚάποτε, ωστόσο, έλαμψε στο μυαλό της ένα άλλο, πιο φωτεινό ενδεχόμενο: κι αν της απαντούσαν ότι καμία σχέση δεν είναι ισότιμη; Γιατί, όπως σκεφτόταν και η ίδια, πώς να είναι ισότιμα η γλάστρα με το φυτό, ή το πιατάκι με το φλιτζάνι; Ασφαλώς, ένα από τα δύο είναι το πιο σημαντικό – μόνο που δεν μπορεί χωρίς το άλλο, δεν είναι πλήρες. Ο Τρίκος της ήταν πιο σημαντικός, πιο άξιος από εκείνη, και ικανός να κάνει οποιαδήποτε πιατέλα ευτυχισμένη. Αχ! πώς ευχόταν να εξακολουθήσει τις μετρήσεις του μόνον για εκείνην!


My Style Rocks: Δάκρυσε η Κιάρα Μαρκέζη… - Η Βραδυνή\nMy Style Rocks: Δάκρυσε η Κιάρα Μαρκέζη…\nΠως στεναχώρησε η κριτική επιτροπή την εγγονή του Άκη Τζοχατζόπουλου\nΗ Κιάρα Μαρκέζη στο My Style Rocks δεν άντεξε την κακή κριτική και δάκρυσε στο backstage του ριάλιτι. Η 19χρονη στο σημερινό κόνσεπτ που παρουσίασε είπε ότι επέλεξε να πάει με μία φίλη της σε ένα RnB πάρτι.\nΗ εμφάνισή της, όμως, δεν άρεσε στην επιτροπή. Και οι τρεις κριτές της είπαν ότι ντύθηκε πολύ απλά, ενώ λόγω ηλικίας θα μπορούσε να υποστηρίξει το κόνσεπτ 100%. Ο Στέλιος Κουδουνάρης της είπε οτι περιμένει πολλά περισσότερα από εκείνη και ότι σε κάθε επεισόδιο είναι σαν να είναι… ίδια με όλα τα στυλ που επιλέγει.\nΟ Λάκης Γαβαλάς με τη σειρά του παρατήρησε ότι τα αξεσουάρ του σημερινού look, τα φοράει συνέχεια και ότι δεν βάζει τη φαντασία της να λειτουργήσει. Αφού τελέιωσε με την κριτική επιτροπή η Κιάρα επέστρεψε στη θέση της. Λίγο μετά την πλησίασε η Κατερίνα Στικούδη ζητώντας ένα χαρτομάντηλο από την παραγωγή του ριάλιτι γιατί η 19χρονη είχε δακρύσει από τα όσα άκουσε.\nΕτικέτες: My Style Rocks, Κιάρα Μαρκέζη


Διαγραφή Antivirus Norton\nΔημοσίευση: 1 Διαγραφή Antivirus Norton Την / Το Κυρ 05 Ιουλ 2015, 20:24\nΠεριοχή : KOZANH\nΜπορεί κάποιος να βοηθήσει μιας και εγώ είμαι παντελώς άσχετη?\nΠροσπαθώ εδώ και καιρό να περάσω καινούριο antivirus στο laptop αλλά ένα πρόγραμμα παλιό, το Norton Internet Security, ενώ έχει λήξει και το έχω απεγκαταστήσει δήθεν και καλά, με εμποδίζει. Προσπαθώντας να το διαγράψω τελείως από ''Πίνακας ελέγχου-Κατάργηση Προγραμμάτων'' αυτό αρνείται πεισματικά και μου βγάζει παραθυράκι με το εξής μήνυμα:'' Περιμένετε μέχρι να ολοκληρωθεί η κατάργηση εγκατάστασης ή η αλλαγή του τρέχοντος προγράμματος''.\nΤο CCleaner θα μου το αφαιρέσει?\nΔημοσίευση: 2 Απ: Διαγραφή Antivirus Norton Την / Το Κυρ 05 Ιουλ 2015, 20:34\nΔοκιμάστε με την παρακάτω εφαρμογή που διατίθεται από την επίσημη σελίδα της εταιρείας:\nΔημοσίευση: 3 Απ: Διαγραφή Antivirus Norton Την / Το Κυρ 05 Ιουλ 2015, 20:36\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: Δοκιμάστε με την παρακάτω εφαρμογή που διατίθεται από την επίσημη σελίδα της εταιρείας: [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.]\nΔημοσίευση: 4 Απ: Διαγραφή Antivirus Norton Την / Το Κυρ 05 Ιουλ 2015, 20:43\nεγω με την σειρα μου σου προτεινω αυτο. το δουλεβω συχνα\nΔημοσίευση: 5 Απ: Διαγραφή Antivirus Norton Την / Το Κυρ 05 Ιουλ 2015, 21:07\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: εγω με την σειρα μου σου προτεινω αυτο. το δουλεβω συχνα [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.]\nΉδη την έκανα τη δουλειά μου, πέρασα και το νέο antivirus, όλα τέλεια! :D\nΔημοσίευση: 6 Απ: Διαγραφή Antivirus Norton Την / Το Κυρ 05 Ιουλ 2015, 21:09\nΧαίρομαι που σας βοηθήσαμε, ότι άλλο χρειαστείτε ξέρετε που θα μας βρείτε.\nΔημοσίευση: 7 Απ: Διαγραφή Antivirus Norton Την / Το Κυρ 05 Ιουλ 2015, 21:11\nAν δεν το θελετε αλlο να το κλειδωσει ο παυλος :D\nΔημοσίευση: 8 Απ: Διαγραφή Antivirus Norton Την / Το Κυρ 05 Ιουλ 2015, 21:14\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: Aν δεν το θελετε αλlο να το κλειδωσει ο παυλος\nΝαι, να κλειδώσει!\nΔημοσίευση: 9 Απ: Διαγραφή Antivirus Norton Την / Το Κυρ 05 Ιουλ 2015, 21:22\nthegreeksenergy.com » Υποστήριξη » Υπολογιστές » Διαγραφή Antivirus Norton


maNos anTonaRos: H μάνα ΣΟΥ!\nH μάνα ΣΟΥ!\nΚόβω βόλτες στην Ερμού.\nΚοιτάω αφηρημένα τις βιρίνες... Τρελλαίνομαι να κοιτάω βιτρίνες. Και η Ερμού είναι ο καταλληλότερος δρόμος.\nΤο μαγαζί πουλάει γυναικεία παπούτσια.\nΔίπλα μου ένα ζευγαράκι αγκαλιά κοιτάζει κι αυτό....\nΟ νεαρός της δείχνει ένα ζευγάρι γόβες.\n-Τέτοια πήρε και η μητέρα μου την περασμενη εβδομάδα! Σ'αρέσουν;\nΤόσο ξέρει , τόσο λέει...\nΗ κοπέλα δίνει μία και βγαίνει από την αγκαλιά του.\n-Είμαι 23 και η μάνα σου 55! του σφυρίζει την απάντηση.\nΟ πιτσιρικάς τα χάνει....\n-..... 52! ψιθυρίζει....\nΗ μικρή πολύ τσαντισμένη κάνει δυο βήματα προς τον δρόμο....\n-Ε, και; γυρνά την πλάτη και φεύγει....\nΟ νεαρός φοράει την τσάντα του στην πλάτη και τρέχει πανικόβλητος πίσω της .... Χάνονται στο πλήθος....\nΚοιτάζω την βιτρίνα.\nΟι γόβες μου χαμογελούν....\nΔεν είμαι κοριτσάκι για να καταλάβω την αντίδραση της μικρής. Δεν θα έλεγα ποτέ αυτό που της είπε ο νεαρός, αλλά δεν θα το έλεγα ΠΟΤΕ σήμερα κι όχι 30 χρόνια πριν...\nΣήμερα ξέρω ... και απλώς το βουλώνω.\nΚαταλαβαίνω όμως την θέση του.\nΚαταλαβαίνω ότι το μοναδικό γούστο που'χει για γόβες είναι αυτό της μητέρας του.\nΞέρω πόσο πολύ τρυφερά τοΆπε.\nΞέρω πόσο πολύ ταράχτηκε από την αντίδραση της μικρής.\nΟπως ξέρω ότι αυτη η σχέση δεν μπορεί με τίποτα να οδηγήσει σε ευτυχία.\nΟ πατέρας μου δεν συνήθιζε να δίνει συμβουλές:\nΜου'χει δώσει δύο, τις οποίες τηρώ με ευλάβεια:\n1ον αμα οδηγεί άλλος και καταλάβεις ότι είναι μεθυσμένος ή δεν ξέρει να οδηγεί καλά, θα κατέβεις και θα πάρεις ταξί και 2ον θα τιμάς και θα σέβεσαι τη μάνα του άλλου, σαν να είναι δικιά σου!\nΜου'χει πει και ένα τρίτο που θυμάμαι, αλλά δεν είναι συμβουλή, αλλά πρόβλεψη:\n-Η γυναίκα που θα παντρευτείς, όταν μεγαλώσει θα γίνει σαν την μητέρα της!\nΔεν είμαι γυναίκα για να σας πω, γιατί η πιτσιρίκα αντέδρασε λες και την τσίμπησε μύγα.\nΔεν έχω ιδέα γιατί.\nΤον είδε μπούλη;\nΤου σπάει τον τσαμπουκά;\nΞέρω όμως, ως άνδρας να σας πω, ότι κάθε λέξη που έχει στόχο την μάνα μας, είναι και μια σφυριά στα εύθραυστα θεμέλια οποιασδήποτε σχέσης.\nΜάλιστα, συμφωνώ! Είναι όμως γονιδιακό ... πιθανότατα είναι πολύ ελληνικό.\nΤο να πεις σε μια γυναίκα: «Είσαι ίδια η μάνα σου!» δεν νομίζω να το παίρνει (πολύ) κακά ... μαλλον τις ψιλο-επιβεβαιώνει .... το να πεις όμως σε ένα άνδρα και ειδικά σε ένα νεαρό παιδί: «δεν μας παρατάς με τη μάνα σου!» αν μη τι άλλο το ευνουχίζεις ... και οι ευνουχισμένοι είναι μνησίκακα όντα.\nΘα στη φυλάει για πάντα.\nΜου'κανε μεγάλη εντύπωση η σκηνή που είδα στην Ερμού.\nΤο περιστατικό έχει συμβεί πριν απο καμμιά 10αριά μέρες.\nΠροσπαθούσα να βρω άκρη γιατί το σκεφτόμουν.\nΗταν μια πιστολιά με σιγαστήρα στο μυαλό του αγοριού.\nΕτυχε να είμαι δίπλα και έγινα αυτόπτης μάρτυς.\nΑν με διαβάζουν νεαρές κοπέλες και μου το επιτρέπουν, τις συμβουλεύω αυτό:\nΑστε στην ησυχία τις μανάδες μας.\nΕχετε δίκιο, το ξέρω .... σας κάνουν τα νεύρα μακαρόνια και αυτές και οι γυιοί τους ... Μέχρι και που σας συμπονώ ... Αστε τις όμως στην άκρη. Μόνο να χάσετε θαΆχετε ... Βρίστε εμάς όσο θέλετε ...\nΑντέχουμε τα γουρούνια!\nPosted by manosantonaros at 11:33 π.μ.\nDe milaw vevaia gia akraies katastaseis, alla de mporw na katalavw tis gunaikes pou neuriazoun me tous antres pou gia paradeigma, voh8ane th mana tous me tis douleies tis gia px. Dhladh tha protimousan o allos na agnoei th mana tou, na ths arneitai th voh8eia tou? De tha htan kako deigma gia to xarakthra tou? Ama de voh8aei oute th mana tou, esena tha se voh8hsei?Sthn dikh sas oikogeneia tha sta8ei? Kai sto katw katw tis idies apaithseis de 8a exeis kai apo to diko sou gio?\nYpen8imizw de milaw gia akraies katastaseis, typou: 8a koimh8w me th mama exei efialtes :D\nΜε ορισμένους πρώην μου μπορεί να μη μιλάω αλλά οι μανούλες τους ακόμη με παίρνουν τηλέφωνο στα γενέθλιά μου και είμαι περήφανη γιαυτό. :-)\nΚαμμία σοβαρή και έξυπνη γυναίκα δεν ανοίγει μέτωπο με τη μητέρα κάποιου που αγαπάει και αν δεν μπορεί να έχει καλές σχέσεις μαζί της, οφείλει να τη σέβεται και να μην τη συνερίζεται σε τίποτε.\nΤο κορίτσι της ιστορίας σας θα μεγαλώσει και θα καταλάβει.\nΠερεπιπτόντως, ωραίο κείμενο.\nΕιμαι εργαζομενος. Εργενης. Χειραφετημενος (λεμε τωρα). Αυταρκης. Αλλα πανω απ' ολα: ειμαι μαμακιας. Αν ημουν στη περιπτωση του νεαρου, θα ετρεχα και εγω. Απο την αντιθετη κατευθυνση.\nΕ σίγουρα το αγοράκι θα έχει επιρροές από τη μαμά ή ακόμη κι από τις τσόντες όσον αφορά στα γυναικεία θέματα, αλλά εσύ καλείσαι ψύχραιμα να του δείξεις πως υπάρχει κι άλλος δρόμος.\nΓενικά συμφωνώ με τις προλαλήσασες.\nΣυμφωνώ με αμαλία & ελένη & επαυξάνω, όταν σέβεσαι τον άνθρωπο με τον οποίο "είσαι μαζί", σέβεσαι και τις καταβολές του και ιδιαίτερα τους γονείς του. Από κει καιπέρα...άβυσσος η ψυχή της πιπίνας...μήπως απλά της βγήκε το ηλικιακό κόμπλεξ? Μήπως έβγαζε άλλα απωθημένα?\nΡε μαλακες.Δεν εισασταν ποτε ασχετοι στη ζωη σας;\nαν η μάνα του κάνει πίτες σαν την μάνα του τέως μόνο να προσκυνήσεις μπορείς..\n11 χρόνια ποτέ μα ποτέ δεν ήρθα σε αντιπαράθεση,νομίζω πως ήταν η μόνη έξυπνη κίνηση που έκανα σε αυτό τον γάμο.\nΠάντως απ' όσα γράφεις Μάνο , καταλαβαίνω ότι αγαπάς τις γυναίκες και τις βλέπεις με μεγάλη τρυφερότητα και συμπάθεια...\nΚαλά έκανε η μικρή, πολύ σωστή αντίδραση, πιστεύω ότι ο τύπος την έχει πρίξει με τη μάνα του, εντάξει έχουμε και μεις μάνα αλλά δεν κάνουμε έτσι, βαρέθηκα να βλέπω αγοράκια (κάθε ηλικίας), κολλημένα στην φούστα (και στα παππούτσια) της μαμάκας τους! Αμάν πια!\nεσυ και εγω τώρα αθροίζουμε εκατό χρονάκια. ¶ντε να δούμε πόσο θα σπρώξουμε! Χαχαχαχα....Σε φιλώ πολύ.\n¶γνωστος χιχι είπε...\nΠήρατε υπ όψη τον παράγοντα ηλικία ή όχι;\nΠροφανώς το κοριτσάκι δε θύμωσε για τη μάνα, αλλά γιατί η μάνα είναι 52-55, αυτή 23 και το αγόρι φαινόταν να μην καταλαβαίνει τη διαφορά.\nΣα να του 'λεγε: "Τι με πέρασες να μου αρέσει και να φορώ ό,τι και η μάνα σου; Για καμιά περασμένης ηλικίας;"\n"Εγώ είμαι νέα ακόμα, μάθε να το ξεχωρίζεις" του φώναξε κατάμουτρα με τη φυγή της.\nΑχ, αυτό το σύνδρομο της ηλικίας!\nΑπό πόσο νωρίς απλώνει τις ρίζες του...\nΤο πρόβλημα της μικρής ήταν πως ο καλός της δεν σκέφτηκε πως κάτι που ταιριάζει στη μάνα του δεν μπορεί να ταιριάζει και στην ίδια όταν είναι 30 χρόνια μικρότερη. Το πρόβλημα του πιτσιρικά είναι πως δυστυχώς στις μέρες μας οι άντρες έχουν ξεχάσει να ρίχνουν και κάνα χαστούκι που και που.\nΤο πρόβλημα των αντρών είναι να μη τυχόν και υπονοήσεις τίποτα για τη μάνα τους. Διότι ως γνωστόν όλες οι γυναίκες πλιν της μάνας μας είναι πουτάνες, από την άλλη ο γαμπρός όταν βεβαίως τιμά τα μπατζάκια του, πετάει έξω την πεθερά όταν χώνει τη μύτη της στα οικογενειακά του, η νύφη όμως είναι υποχρεωμένη να την τρώει στη μάπα ακόμα και στην κρεβατοκάμαρα.\nΣκέψου τώρα να είσαι και οικονομικά εξαρτημένος από μια γυναίκα που σου κάνει κριτική για το πόσο σαπούνι χρησιμοποιείς όταν πλένεις τα πιάτα, είτε είναι του γαμπρού είτε της νύφης μαμά, σκέψου να τρέχεις κάτω από τον αποροφητήρα τις νύχτες για να καπνίσεις μην αντιληφθεί το λαγωνικό ότι τα λεφτά του πάνε στα τσιγάρα σου, σκέψου να κρύβεις τα παιδικά βιβλία για να μη δει τη σπατάλη σου, σκέψου να έχεις φορεμένη τη μάσκα με το χαμόγελο μονίμως και παρόλα αυτά να μην αποφεύγεις τις κεραμίδες, να είσαι η κυρία του κυρίου αλλα να μην τολμάς να γίνεις ο εαυτός σου κλπ κλπ. Θύμωσε η μικρή ε και λοιπόν; καλά έκανε και θύμωσε. Ορθά κοφτά του ξέκοψε οποιαδήποτε ομοιότητα με την μαμά και καλά έκανε. Ο μικρός έψαχνε τη συνέχειά του στο πρόσωπο μιας δεύτερης μαμάς όπως κάνουν όλοι. Ποιος ξέρει και πόσες φορές μπορεί να της τα είχε πρήξει με τις χάρες της ή το αδιαμφισβήτητο γούστο της. Δεν ξέρω έναν άντρα που να μην είναι μαμάκιας. Η διαφορά με τη γυναίκα είναι πως από τη στιγμή που θα γεννήσει το παιδί της, διεκδικεί την πρωτοκαθεδρία της μητρότητας. Στην ανατροφή του παιδιού της δεν ανέχεται εύκολα την επέμβαση της πείρας, έχει τις δικές της απόψεις περί διαπαιδαγώγησης κλπ. Από την άλλη έχει δίπλα της έναν σύνήθως άσχετο κόπανο μέχρι τα πέντε χρόνια του παιδιού του, που αν αυτό κάνει πυρετό, πνιγεί, η χτυπήσει, σηκώνει τα χέρια ψηλά και το μόνο που κάνει είναι να φωνάζει έντρομος. "Τι κάνεις εκεί! θα το πνίξεις! Μη το βουτάς στο νερό! θα το πεθάνεις! Το παιδί μου! κάνε κάτι!" Κάνε συ ρε μαλάκα αφού τα κάνω εγώ στραβά αλλιώς βούλωστο, και συ η ηχώ της μαμάς σου μαζί. Απωθημένα; ουουου!\nρε κορίτσια μιλήστε, τι πάθατε μέσα εδώ; Όλες ανύπαντρες είστε ή όλες ανήκετε στη χρυσή εξαίρεση; Πάψτε να είστε τόσο πολιτισμένες πια! Ο Μάνος έχει γράψει μέχρι στιγμής δυο ποστ, με ζευγαράκια στα οποία η μικρή αντιδρά είτε σπαστικά είτε υστερικά, περιμένω να δω κι ένα κάποια φορά για την ασχετίλα των αντρών σε σχέση με τις εντός του σπιτιού ευθύνες, ή ακόμα ακόμα σε σχέση με το πως πως τιμά, σέβεται και αναγνωρίζει ο άντρας τη γυναίκα που διάλεξε για να του μεγαλώσει τα παιδιά, όταν αυτός το παίζει από άλλον πλανήτη, μόλις και σκάσει το πρώτο μωρό στο σπίτι. Περιμένω να δω ένα ποστ για τα χαστούκια που τόσα εκατομμύρια γυναίκες χρωστάνε στους μαμάκιες τους, αλλά δεν θα το δω. Είπαμε αντικειμενικότητα, αλλά μη το παραχέζουμε κι όλας, έτσι δεν είναι;\nΥΓ. Ξέχασα, δεν έχω μπλογκ πια και πρέπει να βάζω το ονομά μου όταν έρχομαι κατευθείαν εδώ.\n...Μπα δεν το παίρνει. Τι στραβό κάνω;\nΓιώργο, χθες διάβαζα τη ληξιαρχική πράξη γέννησης του άντρα μου ψάχνοντας να βρω την ώρα της γεννησής του. Ήθελα να του πω τα χρόνια πολλά ακριβώς τη στιγμή της γέννησής του. 9 Απριλίου του 1956 ώρα 6:50 τα χαράματα! Σου εύχομαι να την καμαρώνεις πάντα γερή, αισιόδοξη, γελαστή. Τα άλλα έπονται.\nουπς λαθος αποστολη σορρυ\nΈνα από τα μεγαλύτερα παράδοξα αυτού του κόσμου είναι πως οι γυναίκες μας κατηγορείται για τη σχέση που έχουμε με τις μανάδες μας ενώ όταν γίνεστε μητέρες κάνετε ότι περνάει από το χέρι σας για να διαιωνίσετε αυτή τη σχέση. Αν θέλετε να κάνετε την επανάσταση ξεκινήστε από τους γιούς σας.\nΣωστό κι αυτό. Αλλά μη τα ρίχνουμε όλα στην διαπαιδαγώγηση. Μεγαλώνουν κάποτε τα παιδιά. Μαθαίνουν βασικές αρχές δημοκρατικών συμβιώσεων και καθηκόντων. Μια στοιχειώδης ευαισθησία χρειάζεται για να δει ο ένας τον άλλο όταν τραβολογιέται. Μιλάμε για τη ζωή και την αρμονική συμβίωση ενός ζευγαριού χωρίς αποποιήσεις καθηκόντων. Όχι για βαρύγδουπες έννοιες.\nΣας διαβάζω εδώ και λίγο καιρό αλλά μόνο τώρα κάνω σχόλιο γιατί πολύ με άγγιξε αυτό το ποστ. Το έχω καταλάβει αυτό με τις μανάδες και τους άντρες, νομίζω ότι αλλάζουν τα πράγματα και δεν υπάρχει αυτό το στερεότυπο πεθερά=κακιά τόσο ευρέως πια. Κυρίως γιατί οι περισσότερες γυναίκες είναι ανεξάρτητες οικονομικά και δεν μπαίνουν τα ζητήματα που θέτει η herinna.\nΚατά τα άλλα αν μου πεις εμένα ότι είμαι ίδια η μάνα μου θα βάλω τα κλάματα και θα με πιάσει κατάθλιψη! (Κι έχω και μια χαρά μάνα). Btw, χρόνια πολλά και καλά!\nΑπόψεις και ευτυχώς που υπάρχει αντίθετη εμπειρία έστω και σπάνια. Αλλά το σύνδρομο της Ιοκάστης αφενός και το μη μου τους κύκλους τάραττε του άντρα αφετέρου, δεν παύουν να υπάρχουν και να λειτουργούν επειδή η γυναίκα δουλεύει και έχει ν αντιμετωπίσει και το χάος επιστρέφοντας. Αν μάλιστα τολμήσεις να χάσεις και την υπομονή σου, σε ρωτάνε, μπας ξέχασες να πάρεις το χάπι του θυεροειδή σου σήμερα; Πόσο καιρό έχεις να δεις τον γιατρό σου; Εγώ που τα λέω αυτά δεν τα ζω πια, έχω απαλλαγεί και γι΄ αυτό μου φαίνεται ανυπόφορο να ακούω τις γνωστές μου όλο με τα ίδια και ίδια παράπονα επί δεκαπέντε έτη, χωρίς ούτε να το παίρνουν απόφαση να τα δεχτούν, ούτε να τα κόψουν, ούτε και φυσικά ούτε λόγος να φύγουν. Έχω σκεφτεί κι εγώ πως τελικά τις θρέφει η γκρίνια, το έχω πάρει απόφαση πως έτσι τη βρίσκουν, κι έχω πάψει ν'ασχολούμαι. Όχι όμως κι ότι δεν υπάρχουν, όρεξη νά χεις ν΄ ακους. Εγώ δεν έχω.\nΟσο καλή κι αν είναι μια μάνα, είναι μια ξένη μάνα. Οι οικογένειες είναι υπέροχες όταν είναι μακριά από τα νέα ζευγαρια. Το μεγαλύτερο πρόβλημα των νέων πια έιναι ο απογαλακτισμός. Δε λέω να κόβουν τις σχέσεις με τους γονείς αλλά πρέπει κάποια στιγμή τα παιδιά να φεύγουμε απο το σπίτι και οι γονείς να ξαναστήνουν τη ζωή τους όσο ακόμη τους κρατουν τα πόδια τους, αλλά όχι να ζουν μέσω των παιδιών τους.\nΚαι εαν θέλουμε οι γκόμενοι/γκόμενές μας να έχουν καλές σχέσεις με το΄έτερόν μας ήμισυ, πρέπει να διατηρούμε αποστάσεις ασφαλείας, και να μην εκθέτουμε τους μεν στα ελαττώματα των δε.\nΤζεην - Παθούσα και Μαθούσα\nIMO πάντα τα σχόλια και η αναζήτηση του προβλήματος είναι λάθος....\n2 ενδεχόμενα που κανείς δε σκέφτηκε....\nΑ) Η κοπέλα είχε περίοδο\nΒ) Ήταν φορτισμένη με άλλα\nΕπίσης δε μπόρεσα να καταλάβω ποτέ γιατί να σέρνει μια γυναίκα έναν άντρα στις βιτρίνες όταν αυτός δεν το θέλει (που είναι η συνήθης κατάσταση)....και γιατί να έχει γούστο στις γόβες ο άνθρωπας?\nδλδ άμα πάρω εγώ την κοπέλα μου και τις πω να μου πει άποψη για ποδοσφαιρικά παπούτσια είναι δυνατόν να μου πει κάτι σωστό (γιατί στα ποδοσφαιρικά δεν κοιτάς το παπούτσι για την ομορφιά του αλλά για πιο πρακτικούς λόγους...)


Αφράτα σοκολατένια brownies Συνταγή | Άκης Πετρετζίκης\n450 γρ. κουβερτούρα Nestlé Dessert\n60 γρ. κακάο Nestlé Dessert\n5 γρ. καφέ, στιγμιαίο\n250 γρ. κουβερτούρα, σε σταγόνες, της αρεσκείας σας (λευκή, γάλακτος, σκούρα)\nΛιώνουμε τη σοκολάτα σε μπεν μαρι ή σε φούρνο μικροκυμάτων στα 700watt gia 1 λεπτό. Λιώνουμε το βούτυρο σε ένα κατσαρολάκι σε μέτρια φωτιά και στη συνέχεια τα ενσωματώνουμε μαζί και τα αφήνουμε να κρυώνουν (είναι σημαντικό το μείγμα σοκολάτας να είναι χλιαρό γιατί θα λιώσουνε οι σταγόνες σοκολάτας που θα βάλουμε στο τέλος αν το μείγμα σοκολάτας είναι καυτό).\nΒάζουμε στον κάδο του μίξερ, τα αυγά και τη ζάχαρη και τα χτυπάμε για 4-5 λεπτά στη γρήγορη ταχύτητα για να αφρατέψουν ελαφρώς με το φτερό.\nΠροσθέτουμε το μείγμα της σοκολάτας με το βούτυρο και ανακατεύουμε λίγο ακόμα.\nΣε ενα μπολ, ανακατεύουμε όλες τις σκόνες μαζί αφού τις έχουμε κοσκινίσει και τις προσθέτουμε στο μείγμα των αυγών.Χαμηλώνουμε την ταχύτητα του μίξερ και συνεχίζουμε να ανακατεύουμε μέχρι να έχουμε μια ομοιογενή ζύμη.\nΤέλος προσθέτουμε τις σταγόνες σοκολάτας. Η συγκεκριμένη ζύμη είναι αρκετά ρευστή!\nΑδειάζουμε τη ζύμη σε ένα μπολ και την αφήνουμε για 2 ώρες στο ψυγείο να σφίξει.\nΣτη συνέχεια πλάθουμε μπαλάκια των 50 γρ. τα τοποθετούμε σε λαμαρίνα αφήνοντας κενό μεταξύ τους 3-4 εκ γιατί τα μπισκότα θα απλώσουν κατά το ψήσιμο. Τα ψήνουμε στους 170 βαθμούς για 9 λεπτά.\nΗ ζύμη διατηρείται στο ψυγείο 5 ημέρες και 5 μήνες στην κατάψυξη (άψητα έτοιμα μπαλάκια).\nΓια να απλώσουνε σωστά τα μπισκότα πρέπει να είναι η ζύμη σε θερμοκρασία δωματίου.\nΤρουφάκια γάλακτος με μπισκότα


Ellinas Blog: Πλησιάζει και η δεύτερη ελληνική χρεοκοπία\nΤο 63% των αναγνωστών της στήλης στη διπλανή δημοσκόπηση πιστεύει πως οι εκλογές θα περιπλέξουν χειρότερα τα προβλήματα της χώρας παρά θα συμβάλλουν στην επίλυσή τους.\nΔυστυχώς τα δημοσκοπικά ευρήματα τους δικαιώνουν, καθώς κοινός τόπος σε όλες τις έρευνες είναι μια εικόνα χάους για την επόμενη μέρα.\nΣτην κοινή γνώμη φαίνεται να κυριαρχεί μια αντίληψη τιμωρίας η οποία σε μια παραληρηματική εκδοχή ξεπερνά και τα όρια της ανεπίστρεπτης αυτοτιμωρίας.\nΑκόμη και μια συγκυβέρνηση με οριακή πλειοψηφία των πολιτικών δυνάμεων που συμφωνούν έξοδο από τη χρεοκοπία μέσω της δανειακής συμφωνίας με τους εταίρους στα πλαίσια της παραμονής στο ευρώ, δεν φαίνεται να εγγυάται σταθερότητα και ανάταξη της χώρας.\nΠόσο μάλλον μια πλειοψηφία των δυνάμεων του ετερογενούς αντιμνημονιακού λαϊκισμού που υπόσχεται τα πάντα: Δωρεάν ρωσικό ή κινέζικο δανεισμό, αναπλήρωση χαμένων συντάξεων και χαμένων μισθών, διαγραφή τραπεζικών δανείων στους ιδιώτες, μονομερή ανακήρυξη της ΑΟΖ και εξεύρεση μυθικών κοιτασμάτων από υδρογονάνθρακες κλπ.\nΔεν θα μου προκαλέσει καμιά εντύπωση την επόμενη εβδομάδα αν εμφανιστεί κάποιος «αγύρτης» που θα υποσχεθεί την μετά θάνατο ζωή στον παράδεισο με αντάλλαγμα την ψήφο και σε λίγες μέρες να κτυπάει διψήφια ποσοστά στις δημοσκοπήσεις...\nΜόνο ανάταξη μέσω της εργασίας και «δάκρυα» υπόσχονται ελάχιστοι και αυτοί είναι εξαφανισμένοι από τις δημοσκοπήσεις. Όταν θα κυριαρχούν αυτές οι απόψεις θα πλησιάζει το τέλος της ελληνικής χρεοκοπίας. Προς το παρόν ας ετοιμαζόμαστε για την πιθανότητα των χειροτέρων.\nΈχουμε χάσει τα «φρένα»...\nΌπως αντιλαμβάνεσθε ως κοινωνία έχουμε σπάσει τα φρένα και κατευθυνόμαστε με ιλιγγιώδη ταχύτητα σε πρόσκρουση με το πρώτο τυχαίο εμπόδιο που θα βρεθεί στην τροχιά μας.\nΕπειδή στο σύμπαν που ζούμε δεν υπάρχει δωρεάν γεύμα, μοιραία αφού υποφέρουμε θα καταλήξουμε στη μια και μοναδική λύση που υπάρχει για να σταθούμε από τα πόδια μας και να βγούμε από την κρίση: Να παράγουμε περισσότερα απ’ όσα καταναλώνουμε. Αυτό δηλαδή που μπορεί να συμβεί μόνο μέσω μιας ευνομούμενης πολιτείας, μιας πειθαρχημένης κοινωνίας και μιας ανταγωνιστικής ιδιωτικής οικονομίας...\nΕπειδή όμως αυτό δεν φαίνεται να γίνεται κατανοητό από την κοινωνία μας με λογικά επιχειρήματα και παραδείγματα, μοιραία είναι πολύ πιθανό πλέον να γίνει κατανοητό μέσω μιας κατάρρευσης.\nΧαρακτηριστικό δείγμα της επαφής της κρίσης της κοινωνίας μας με την πραγματικότητας είναι η επιστολή που δημοσίευσε η Αυγή στην οποία κάποιος συμπολίτης μας απειλεί να αυτοκτονήσει επειδή η σύνταξη των 1.800 ευρώ δεν του φτάνει να πληρώνει δάνεια 1.680 ευρώ το μήνα.\nΠως επιβιώνουμε μιας κατάρρευσης...\nΌπως έχουμε αναφέρει πολλάκις στο παρελθόν μια άτακτη κατάρρευση για χώρα με τριπλάσιες εισαγωγές από εξαγωγές σημαίνει προβλήματα ομαλής τροφοδοσίας για καύσιμα, φάρμακα και τρόφιμα. Αυτό από μόνο του υπόσχεται σκηνές πανικού ανάλογες της Αλβανίας μετά την κατάρρευση του καθεστώτος του Χότζα.\nΠως μπορεί κάποιος να διαφυλάξει τα περιουσιακά του στοιχεία σε συνθήκες οικονομικής και κοινωνικής κατάρρευσης;\nΟι καταθέσεις στην Ελλάδα κινδυνεύουν από την επιστροφή στη δραχμή και την αυτόματη μετατροπή τους σε ένα νόμισμα που με την υπάρχουσα αξιοπιστία της χώρας εντός και εκτός, θα υποστεί αλλεπάλληλες υποτιμήσεις.\nΚαταθέσεις στο εξωτερικό:Οι καταθέσεις στο εξωτερικό κινδυνεύουν από διακρατικές συμφωνίες της Ελλάδας με τις χώρες στις οποίες βρίσκονται. Έτσι εξηγείται η φυγή ελληνικών καταθέσεων από χώρες της ευρωζώνης και την Ελβετία προς εξωτικούς παράδεισους. Ασφαλείς είναι οι καταθέσεις στο εξωτερικό που βρίσκονται σε χώρες που δεν υπάρχουν και δεν πρόκειται να υπάρξουν διακρατικές συμφωνίες. Επειδή μάλιστα μια πιθανή διάλυση του ευρώ μπορεί να δημιουργήσει παγκόσμια αναταραχή, μια διασπορά σε περισσότερα νομίσματα προσφέρει μεγαλύτερη ασφάλεια. Σε περιόδους πανικού πάντως το δολάριο λόγω της πολιτικής ισχύος των ΗΠΑ κερδίζει έδαφος.\nΚαταθέσεις και χρέος: Ένα από τα σενάρια που ίσως προκύψει από τον μετεκλογικό συσχετισμό δυνάμεων όπως διαμορφώνεται είναι η δέσμευση μέρους των καταθέσεων για την αποπληρωμή μέρους του δημοσίου χρέους.\nΔιαγραφή τραπεζικών χρεών: Αρκετά κόμματα και πολιτικά πρόσωπα εκμεταλλευόμενα ένα σοβαρό υπαρκτό πρόβλημα υπόσχονται «κούρεμα» και διαγραφή χρεών. Τα χρήματα τα οποία έχουν δανείσει οι τράπεζες προέρχονται από καταθέσεις ή δανεικά (λόγω εμπάργκο των αγορών) από ΕΚΤ. Μοιραία «κούρεμα» των χρεών προς τις τράπεζες σημαίνει απώλεια καταθέσεων ή απιστία απέναντι στην ΕΚΤ.\nΤα ακίνητα αποτελούν σε ομαλές συνθήκες ένα περιουσιακό στοιχείο με σταθερή αξία. Σε συνθήκες όμως μιας κοινωνίας που θα αντιμετωπίζει βασικές ελλείψεις και στενότητα ρευστότητας, οι τιμές των ακινήτων ξευτιλίζονται και η ανάγκη κάλυψης βασικών αναγκών βγάζει ακίνητα στο σφυρί για ένα κομμάτι ψωμί.\nΣτο μέσον και περί τα τέλη τις κρίσης είναι καλό να αγοράζεις ακίνητα όχι να πουλάς. Επιπλέον οι τιμές των ακινήτων δεν είναι οι πρώτες που ανεβαίνουν μετά την κρίση. Ο κόσμος πρώτα θα αποταμιεύει για χρόνια και μετά θα αρχίσει να επενδύει σε ακίνητα.


Στην Κωνσταντινούπολη, η αστυνομία διέλυσε νωρίς το πρωί εκατοντάδες διαδηλωτές με την χρήση αντλιών νερού και δακρυγόνων, καθώς εκείνοι προσπάθησαν να αψηφήσουν την απαγόρευση των συγκεντρώσεων στην Πλατεία Ταξίμ.\nΦιλότουρκος/Τουρκόφιλος vs Φιλαλήθης\nΣυμπέρασμα; Τι σημασία έχει αν τελικά είναι κάποιος «φιλότουρκος» ή «τουρκόφιλος», αν δεν είναι ταυτόχρονα και «φιλαλήθης»;\n«Μάταιη» η συνάντηση Αναστασιάδη– Έρογλου\nΤην πολιτική που ακολούθησε το δίδυμο Πούτιν - Μεντβέντεφ στη Ρωσία σκέφτεται να υιοθετήσει ο Ταγίπ Ερντογάν συνεργαζόμενος με τον νυν πρόεδρο Γκιουλ. Αλλα όπως τονίζει στην «Κ» αξιόπιστη πηγή "Το ρωσικό μοντέλο ενδέχεται να μετατραπεί σε ρωσική ρουλέτα για τον Ερντογάν"...\nΤουρκία:Ανακύκλωση και αδέσποτα!\nΤουρκία: Παραμένει κλειστό το YouTube\nΟ Ορχάν Παμούκ για την Πόλη του\nΤου Joshua Hammer-NYT\nΟ Παμούκ γεννήθηκε το 1952, τριάμισι χιλιόμετρα μακριά από την αγορά, στην ακριβή περιοχή του Νισάντασι. Γιος επιχειρηματία που σκόρπισε το μεγαλύτερο μέρος της περιουσίας του σε λάθος επενδύσεις, μεγάλωσε περιστοιχισμένος από συγγενείς και υπηρέτες.\nΤο twitter βγήκε από το κλουβί\nΜε την αντιπολίτευση σύσσωμη ενωμένη εναντίον του, μόνος σύμμαχος του Ερντογάν μπορεί να είναι οι Κούρδοι, που ωστόσο δεν είναι καθόλου ευχαριστημένοι με τις επιδόσεις του πρωθυπουργού\nEκλογές και διαρροές...\nΟ Ερντογάν, edv σε προεκλογική γιγαντοαφίσα του κόμματός του, με φόντο την Αγία Σοφία στην Κωνσταντινούπολη, χαρακτήρισε «άτιμη, δειλή και ανήθικη πράξη» την επίμαχη διαρροή στο YouTube, για την οποία κατηγόρησε, εμμέσως πλην σαφώς, την αδελφότητα του ισλαμιστή στοχαστή Φετουλάχ Γκιουλέν.\nΣτρατηγοί ετοίμαζαν εισβολή στη Συρία\nΗχητικά αποσπάσματα στο YouTube αποκαλύπτουν συνομιλία του Αχμέτ Νταβούτογλου με στελέχη του στρατού και της ΜΙΤ, όπου προτείνεται προβοκάτσια κατά των στρατιωτών που φυλάσσουν τον τάφο του Σουλεϊμάν Σαχ, εντός της Συρίας.\nΗρθη ο αποκλεισμός του Twitter στην Τουρκία\nHurriyet: Το μπλε πουλί πετάει ψηλά\nΓια τον γράφοντα, χρειάστηκαν περίπου δύο λεπτά για να ξαναρυθμίσει τη σύνδεσή του και στη συνέχεια, μαζί με τ' άλλα μέλη του "έθνους των tweet", ήμασταν και πάλι on line.\nΤούρκικες σαπουνόπερες αλλάζουν τις ζωές των γυναικών στη Μ. Ανατολή\nΠοιος θα το περίμενε ότι η «Φατμαγκιούλ» και τα «Ασημένια φεγγάρια» θα είχαν φεμινιστική επίδραση σε Αίγυπτο και Αραβικά Εμιράτα; Μια ελληνική ταινία με διεθνή καριέρα ταξιδεύει σε πέντε χώρες (και στα Βαλκάνια), καταγράφει και εξηγεί το μοναδικό αυτό φαινόμενο\n"Στρατηγική της έντασης" στην Τουρκία;\nΑπό εδώ και πέρα η πορεία μπορεί να είναι μόνο κατηφορική: η Τουρκία θα πορεύεται διχασμένη, ασταθής, παρανοϊκά συνομωσιολογούσα και ταυτοχρόνως χωρίς ορατή πολιτική διέξοδο.\nΗ μετατροπή της Αγίας Σοφίας σε τζαμί είναι μια κίνηση, η οποία θα βοηθούσε τον Ερντογάν να επανασυσπειρώσει τους ψηφοφόρους στους οποίους απευθύνεται και να διασφαλίσει το 40% που του ανοίγει τον δρόμο για την προεδρία.\nΓιατί στην Τουρκία κι όχι εδω;\nΤι είναι όμως αυτό που τους κινητοποιεί και να εξεγερθούν αλλά και να μιλήσουν δημιουργικά για την εξέγερσή τους; Γιατί αυτοί μοιάζουν να διαχειρίζονται το εξίσου δύσκολο και σκοτεινό τους τώρα με περισσότερο νόημα, πιό γόνιμα, πιο συγκεκριμένα, με μεγαλύτερη απήχηση;\nΑποτελέσματα 81 έως 100 από 129.


12 φανταστικές προτάσεις για να χρησιμοποιήσετε ξύλινες παλέτες στην διακόσμηση της αυλής ή του κήπου σας - Clickmag.gr\nΔείτε παρακάτω τις κατασκευές για τον κήπο που ξεχωρίσαμε:\n1. Φτιάξτε τις δικές σας γλάστρες: Αντί να αγοράσετε ακριβές γλάστρες, χρησιμοποιήστε ξύλο από παλέτες. Το ξύλο τους είναι γερό και αντέχει στις καιρικές συνθήκες. Θα δείχνει πολύ ωραίο στον κήπο σας.\n2. Βάψτε τις: Το ξύλο της παλέτας παλιώνει πολύ όμορφα. Αν όμως θέλετε κάτι πιο έντονο, μπορείτε να το βάψετε με λίγη μπογιά και γυαλόχαρτο για να πετύχετε το φθαρμένο λουκ που θέλετε.\n3. Φτιάξτε ένα υπερυψωμένο παρτέρι για τα φυτά: Αν επιλέξετε να το αγοράσετε, θα σας κοστίσει αρκετά. Ευτυχώς, μπορείτε να το φτιάξετε και μόνοι σας με μερικές απλές παλέτες.\n4. Φτιάξτε τον δικό σας πάγκο: Ένας πάγκος είναι πάντα χρήσιμος για να κάνετε τις εργασίες σας και να οργανώνετε τα εργαλεία σας, ενώ θα σας εξοικονομήσει και χώρο.\n5. Φτιάξτε τον δικό σας φράχτη: Οι ξύλινοι φράχτες είναι όμορφη προσθήκη σε κάθε σπίτι, αλλά μπορεί να κοστίζουν ακριβά. Ακολουθήστε τις οδηγίες που θα βρείτε εδώ για να φτιάξετε τον φράχτη που πάντα ονειρευόσασταν.\nΔιαβάστε ακόμα: Η δυναμική γυναίκα, ξέρει να μετράει την ψυχή, όχι το πορτοφόλι\n6. Οργανώστε τα εργαλεία σας: Αυτή η κατασκευή είναι αρκετά απλή, αλλά χρειάζεται κάποιες προσαρμογές. Μπορείτε να την βάψετε για πιο όμορφη εμφάνιση.Συμβουλή ειδικού: Μπορείτε να προσθέσετε γαντζάκια για να κρεμάτε μικρότερα αντικείμενα.\n7. Φυτέψτε τα λαχανικά σας: Χρησιμοποιήστε παλέτες για να φυτέψετε τα λαχανικά σας σε σειρές.\n8. Καλύψτε τον άσχημο φράχτη με φυτά: Πολλοί έχουμε ένα σημείο στον κήπο που δεν μας αρέσει. Μπορείτε να το καλύψετε με μια εύκολη κατασκευή για γλάστρα από παλέτα.\n9. Κρεμαστός πάγκος για τα εργαλεία: Αν δεν έχετε πολύ χώρο, ένας κρεμαστός πάγκος για τα εργαλεία είναι αυτό που χρειάζεστε.\n10. Φτιάξτε έναν κάθετο κήπο: Τα βότανα χρειάζονται ιδιαίτερη φροντίδα. Μπορείτε να τα φυτέψετε σε κάθετες γλάστρες ώστε να περιποιήστε το καθένα από αυτά με τον τρόπο που απαιτεί. Συν ότι δείχνει τέλεια σαν κατασκευή. Συμβουλή ειδικού: Βάψτε τα μπροστινά ξύλα με μπογιά μαυροπίνακα για να γράψετε τα ονόματα των φυτών.\n11. Σύνθεση από γλάστρες: Δεν είναι υπέροχη αυτή η σύνθεση από γλάστρες για τον κήπο σας; Είναι πανεύκολη και σίγουρα θα βελτιώσει την όψη του κήπου σας.\nΔιαβάστε ακόμα: Survivor 2 με Γιώργο Αγγελόπουλο: Επιστρέφει στον Άγιο Δομίνικο ο Ντάνος!\n12. Εξωτερικό μπαρ: Εύκολη αλλά εντυπωσιακή κατασκευή. Το μόνο που θα χρειαστείτε είναι δύο παλέτες και μερικά τούβλα. Συμβουλή ειδικού: Μπορείτε να βάψετε την παλέτα ή να προσθέσετε άλλες πέτρες αντί για τούβλα για περισσότερο στιλ.\nΠοια κατασκευή σας άρεσε περισσότερο;


Πούλησαν το νυφικό της Μαστροκώστα! | κοσμικα , gossip | womenonly.gr\nΔιανύει τις πιο ευτυχισμένες ημέρες της ζωής της, αλλά ένα απρόβλεπτο γεγονός την τελευταία στιγμή της χάλασε τη διάθεση!\nΔιανύει τις πιο ευτυχισμένες ημέρες της ζωής της, αλλά ένα απρόβλεπτο γεγονός την τελευταία στιγμή της χάλασε τη διάθεση! Η Γωγώ Μαστροκώστα στο παρά πέντε του γάμου της με τον Τραϊανό Δέλλα έμεινε χωρίς νυφικό... Για την ακρίβεια, χωρίς ένα από τα δύο νυφικά που είχε επιλέξει για την τελετή και τη δεξίωση που θα ακολουθήσει στις 28 Μαΐου στο κτήμα Νάσιουτζικ.\nΌλα ήταν προγραμματισμένα στην εντέλεια και η Γωγώ ετοιμαζόταν για την τελική πρόβα του νυφικού της. Την περίμενε όμως μια δυσάρεστη έκπληξη. Έφτασε ενθουσιασμένη στον οίκο νυφικών όπου είχε κλείσει τα δύο φορέματα Elie Saab, ολοκληρώθηκε η πρόβα του πρώτου φορέματος με επιτυχία, αλλά η συνέχεια δεν ήταν η ίδια...\nΤο δεύτερο ρούχο δεν υπήρχε, γιατί πολύ απλά είχε πουληθεί. Μία από τις πωλήτριες του οίκου έκανε το λάθος και το φόρεμα για τη δεύτερη εμφάνιση της Γωγώς είχε πάει σε άλλα χέρια. Η Μαστροκώστα διατήρησε την ψυχραιμία της και πολύ ευγενικά ζήτησε εξηγήσεις. Τελικά, έπειτα από παρέμβαση του υπεύθυνου του οίκου και καθώς είχε δοθεί σχεδόν ολόκληρο το ποσό για τα δύο ρούχα αποφασίστηκε το δεύτερο Elie Saab νυφικό να αντικασταθεί από ένα εξίσου εντυπωσιακό Valentino!\nΙνκόγκνιτο στο κτήμα\nΣύμφωνα με ανθρώπους που γνωρίζουν καλά τη Γωγώ, η παρουσιάστρια έχει αποφασίσει να μετακομίσει στο κτήμα Νάσιουτζικ από τις 27 Μαΐου, ένα δηλαδή εικοσιτετράωρο πριν από το γάμο, μαζί με τον Τραϊανό και τη μικρή Βικτώρια. Κι αυτό γιατί θέλει να αποφύγει τους παπαράτσι και το κυνηγητό τους, που είχε ενοχλήσει τόσο την ίδια όσο και το διεθνή μας ποδοσφαιριστή στον πολιτικό τους γάμο. Έτσι, όλη η προετοιμασία τους για τη γαμήλια τελετή, τη βάφτιση και τη δεξίωση που θα ακολουθήσει θα γίνει εντός του κτήματος. Σαφώς και το αγαπημένο ζευγάρι δεν φοβάται τη δημοσιότητα, αλλά θέλουν να έχουν τον έλεγχο σε όλα και όπως εκείνοι επιθυμούν σ’ αυτή τη σημαντική στιγμή της ζωής τους.


Beach, Please — Smells Like Fashion\nΕίναι καλοκαίρι, σίγουρα δεν αντέχεις να φοράς άλλο παντελόνια. Θέλεις κάτι που να συνδυάζεται με την ανέμελη διάθεση, τις ατελείωτες βόλτες, τα παγωτά και τα αχτένιστα, γεμάτα αλάτι μαλλιά σου. Πάρε ιδέες λοιπόν!\nΚάθε φορά που φοράω τα Bensimon πάνινα παπούτσια μου σκέφτομαι τα 90’s. Μία ανέμελη διάθεση με κυριεύει και ξαφνικά θέλω να τολμήσω σύνολα που δεν έχω ξαναπροσπαθήσει, όπως το high waist skirt look. Αυτή η φούστα είναι ένας από τους θησαυρούς που ανακάλυψα στο διαμέρισμα της Κρίστεν. Δεν ξέρω γιατί, αλλά δεν μου ταιριάζει καθόλου όταν τη συνδυάζω με κάποιο στενό τοπάκι, επομένως απαραίτητο ταίρι σε αυτό το look είναι ένα oversized top.\nΤο καλό με τα ρούχα ή αξεσουάρ που θυμίζουν μία συγκεκριμένη εποχή είναι ότι σου επιτρέπουν να παίξεις. Δες τη μόδα σαν παιχνίδι. Κάθε φορά φτιάξε έναν καινούριο χαρακτήρα, ντύσου ανάλογα και πάρε το ανάλογο ύφος. Μπορεί να μην έχεις τα χρήματα για να αγοράσεις τα ακριβότερα παπούτσια ή απλά να μην μπορείς να υποστηρίξεις πιο εκκεντρικά σύνολα – όπως εγώ. Αυτό δε σημαίνει ότι δε μπορείς να πειραματιστείς και καμιά φορά να τολμήσεις συνδυασμούς που δεν είχες δοκιμάσει, όσο απλοί κι αν φαίνονται.\nΚαι θυμίσου, η ζωή είναι πολύ μικρή για να μείνεις προσκολλημένη στο ίδιο στυλ. Παίξε, συνδύασε, κάνε λάθος, ξαναπροσπάθησε. Τα μεγαλύτερα fashion icons φοράνε ό,τι τους κατέβει!\nBrand 24.7 top // Buldoza.gr skirt // Bensimon shoes // Vera’s Hands necklace\nΕτικέτες: 90's kid, bensimon, greek fashion bloggers @el, how to wear @el @el @el, smells like fashion @el, styling tips @el @el, what to wear @el


Τα σχήματα στη Logo δημιουργούνται με την κίνηση μιας μικρής χελώνας και την κατευθύνουμε με οδηγίες από το πληκτρολόγιο. - PDF\nDownload "Τα σχήματα στη Logo δημιουργούνται με την κίνηση μιας μικρής χελώνας και την κατευθύνουμε με οδηγίες από το πληκτρολόγιο."\n2 e Τι είναι η Logo Η Logo είναι μία γλώσσα προγραμματισμού, η οποία μας δίνει τη δυνατότητα να κατασκευάσουμε διάφορα σχέδια και σχήματα με συνδυασμό χρωμάτων και ήχου. Τα σχέδια αυτά μπορεί να είναι απλά ή πολύπλοκα, μέσα σε ένα όμορφο πολύχρωμο περιβάλλον. Παράλληλα, μπορεί να κινούνται και να αναπαράγονται. Τα σχήματα στη Logo δημιουργούνται με την κίνηση μιας μικρής χελώνας και την κατευθύνουμε με οδηγίες από το πληκτρολόγιο. που εμφανίζεται στην οθόνη Η χελώνα υποτίθεται ότι κρατάει ένα μεγάλο μολύβι (διαλέγουμε εμείς το πάχος του, αλλά και το χρώμα του μολυβιού) και αποτυπώνει τη διαδρομή που ακολουθεί κατά την κίνησή της. Αφήνει, με άλλα λόγια, τα χνάρια της καθώς προχωράει. Η χελώνα υπακούει σε όποια εντολή και αν της δώσουμε, αρκεί να της τη δώσουμε σωστά και έτσι εκτελεί πάντα αυτό που θέλουμε. Για παράδειγμα, πόσο μπροστά να προχωρήσει, πόσο πίσω, πόσο να στρίψει, τι χρώμα να χρησιμοποιήσει κ.τ.λ. e Γνωριμία με το περιβάλλον της Logo Για να ανοίξουμε τη Logo πηγαίνουμε από το menu «Έναρξη» και ακολουθούμε τη διαδρομή Έναρξη Προγράμματα Microsoft Windows Logo. Τότε στην οθόνη μας εμφανίζεται το παράθυρο που φαίνεται στην Εικόνα 1: Η χελώνα της Logo Εδώ γράφουμε τις εντολές που δίνουμε στη χελώνα Εδώ φαίνονται όλα όσα έχουμε γράψει και κάποια μηνύματα του συστήματος Εικόνα 1? Τι παρατηρούμε; Το πρώτο παράθυρο, το μεγάλο που έχει τον τίτλο MSWLogo Screen, είναι το βασικό παράθυρο, το οποίο μπορούμε να το μεγαλώσουμε και να το μικρύνουμε από τα κουμπάκια στο πάνω μέρος του παραθύρου. Μέσα σε αυτό το μεγάλο παράθυρο βρίσκεται η χελώνα μας που παριστάνεται με ένα τριγωνάκι. Ό,τι εντολές δίνουμε στη χελώνα, τις εκτελεί και τις σχεδιάζει μέσα σε αυτό το παράθυρο. Το δεύτερο μικρότερο παράθυρο μπορεί και αυτό να μεγαλώσει και να μικρύνει, αλλά όχι να κλείσει. Το χρησιμοποιούμε για να πληκτρολογούμε τις εντολές που δίνουμε στη χελώνα. Τις εντολές τις γράφουμε, όπως φαίνεται στην Εικόνα 1, στο κάτω-κάτω λευκό πλαίσιο εισαγωγής. Το ακριβώς επάνω πλαίσιο λέγεται πλαίσιο εξόδου και 2\n3 χρησιμοποιείται για να βλέπουμε όλες τις εντολές που έχουμε γράψει, καθώς και κάποια μηνύματα που μας δίνει το πρόγραμμα. Για παράδειγμα: Θέλουμε η χελώνα να προχωρήσει 50 βήματα μπροστά (το μπροστά στα αγγλικά είναι forward). Την εντολή τη δίνουμε στο κάτω πλαίσιο εισαγωγής, όπως φαίνεται στην Εικόνα 2. Εικόνα 2 Εικόνα 3 Αφού την πληκτρολογήσουμε πατάμε ENTER από το πληκτρολόγιο ή EXECUTE (το κουμπί δίπλα από το πλαίσιο που γράφουμε τις εντολές) και τότε η χελώνα εκτελεί την εντολή μας, ενώ η εντολή ανεβαίνει στο πάνω πλαίσιο και παραμένει εκεί (Εικόνα 3). e Με ποιες άλλες απλές εντολές μπορούμε να κινήσουμε τη χελώνα μας; Για να κινήσουμε τη χελώνα μας μπροστά χρησιμοποιούμε την εντολή forward που σημαίνει μπροστά. Είπαμε, όμως, στη χελώνα μας πόσα βηματάκια μπροστά να πάει; Γι αυτό μετά την εντολή forward αφήνουμε ένα κενό με το spacebar και γράφουμε τον αριθμό των βημάτων που θέλουμε να κάνει η χελώνα μας. Π.χ. forward 50 ή forward 80 ή forward 150 κτλ. Για να πάει η χελώνα μας πίσω χρησιμοποιούμε την εντολή back που σημαίνει πίσω. Π.χ. back 50 ή back 70 ή back 200 κτλ. Για να στρίψει η χελώνα δεξιά χρησιμοποιούμε την εντολή right που σημαίνει δεξιά. Και εδώ λέμε στη χελώνα πόσο να στρίψει, π.χ. να στρίψει 60 μοίρες, 120 μοίρες κτλ. Επομένως, για να πούμε στη χελώνα να στρίψει 90 μοίρες δεξιά, πληκτρολογούμε right 90. Για να στρίψει η χελώνα αριστερά χρησιμοποιούμε την εντολή left που σημαίνει αριστερά. Έτσι για να στρίψει η χελώνα 60 μοίρες αριστερά, πληκτρολογούμε left 60. Προσοχή!!! Για να εκτελέσει η χελώνα κάθε εντολή που της δίνουμε πατάμε μετά ENTER από το πληκτρολόγιο ή EXECUTE. Αν πληκτρολογήσουμε μία λάθος εντολή ή κάνουμε κάποιο ορθογραφικό λάθος, τότε στο πλαίσιο εξόδου η Logo θα μας προειδοποιήσει: I don t know how to rigt. Δηλαδή Δεν ξέρω πώς να κάνω rigt. Αυτό συμβαίνει γιατί στη λέξη right ξεχάσαμε το h (Εικόνα 4). Εικόνα 4 3\n4 Κάτι έξυπνο!!! Για να μη γράφουμε ολόκληρες τις εντολές, η κάθε εντολή έχει τη συντομογραφία της. Έτσι:? Οι παρακάτω εντολές τι σχέδιο βγάζουν; fd 200 rt 90 fd 200 rt 90 fd 200 rt 90 fd 200 forward = fd back = bk right = rt left = lt Έφτιαξες ένα υπέροχο τετράγωνο!! Μπράβο!!! Εικόνα 5 e Και αν κάνουμε κάποιο λάθος;? Πώς σβήνουμε το μολύβι στο τετράδιό μας αν κάνουμε λάθος; Με τη γόμα. Πολύ σωστά!! Το ίδιο θα ζητήσουμε και από τη χελώνα να κάνει. Να αφήσει, δηλαδή, το μολύβι και να πιάσει τη γόμα. Η εντολή είναι penerase ή pe. Έτσι η χελώνα μας αφήνει το μολύβι και πιάνει τη γόμα. Πρέπει όμως να πατήσει πάνω εκεί ακριβώς που είναι η λάθος γραμμή. Επομένως, αν έχει προχωρήσει fd 50 και θέλουμε να τα σβήσουμε, της ζητάμε να πάρει τη γόμα pe και να πάει πίσω 50 βηματάκια bk 50 σβήνοντας αυτά που έχει γράψει. Αφού τα σβήσει της λέμε να ξαναπιάσει το μολύβι penpaint ή ppt και τότε γράφει κανονικά η χελώνα. Προσοχή!!! Για να γράφει πάλι η χελώνα δε ξεχνώ την εντολή ppt.? Αν θέλω να σβήσω όλη την οθόνη, τι γίνεται τότε; Σε αυτή την περίπτωση χρησιμοποιώ την εντολή clearscreen ή cs (καθαρισμός οθόνης - εικόνας) και σβήνονται όλα, ενώ η χελώνα επιστρέφει στη θέση της.? Μπορεί να προχωρήσει η χελώνα χωρίς να γράφει πίσω της, αλλά και χωρίς να σβήνει; Βέβαια!! Μπορούμε να δώσουμε την εντολή στη χελώνα να σηκώσει το μολύβι της και να περπατήσει ελεύθερη χωρίς να αφήσει ίχνη πίσω της. Η εντολή είναι penup ή pu (μολύβι επάνω). Αν μετά θέλω να γράψει πληκτρολογώ pendown ή pd (μολύβι κάτω). Προσοχή!!! Μην ξεχάσουμε το μολύβι επάνω και αναρωτιόμαστε γιατί η χελώνα δεν μας υπακούει.? Μπορούμε να εξαφανίσουμε τελείως τη χελώνα; Η χελώνα μπορεί να γίνει αόρατη και μετά να την εμφανίσουμε πάλι. Πώς; Γράφοντας την εντολή hideturtle ή ht (κρύψε τη χελώνα) και μετά για να την κάνουμε ορατή, γράφουμε την εντολή showturtle ή st (εμφάνισε τη χελώνα). 4\n5 Όταν είναι κρυμμένη η χελώνα εκτελεί κανονικά όλες τις εντολές που της δίνουμε μόνο που δε φαίνεται το τρίγωνο που αναπαριστά τη χελώνα. Ας προσπαθήσουμε να φτιάξουμε ένα σύνθετο σχέδιο με βάση τις εντολές που έχουμε μάθει μέχρι τώρα. Θα φτιάξουμε μία καρέκλα και ένα τραπέζι. Ξεκινάμε; (Σκεφτείτε τι εντολές πρέπει να δώσετε στη χελώνα για να κατασκευάσει το παρακάτω σχέδιο): Προσπαθήστε να κατασκευάσετε αυτό το σχέδιο, προσέχοντας τα κενά που υπάρχουν ανάμεσα στην καρέκλα και στο τραπέζι. Z Εικόνα 6? Μπορεί η χελώνα μας να γράφει με πιο παχιές γραμμές; Η χελώνα μας μπορεί να γράφει πιο παχιά με την εντολή setpensize (βάλε μέγεθος μολυβιού). Μόλις πληκτρολογήσουμε αυτή την εντολή, τότε γράφουμε 2 ίδιους αριθμούς που ο καθένας αντιπροσωπεύει και το πάχος της γραμμής που αφήνει πίσω της η χελώνα. Για παράδειγμα:?μπορείτε να φτιάξετε το παρακάτω σχέδιο; Setpensize [1 1] Setpensize [3 3] Setpensize [7 7] Setpensize [10 10] Setpensize [15 15] e Χρώματα παντού!! Εικόνα 7 Η Logo δεν είναι μόνο ασπρόμαυρη, αντιθέτως μπορεί να αποκτήσει πάρα πολλά χρώματα. Μας δίνετε η δυνατότητα να φτιάξουμε ένα πολύχρωμο, ευχάριστο περιβάλλον. Στη Logo for Windows μπορούμε να επιλέξουμε: χρώμα για το μολύβι που γράφει η χελώνα μας χρώμα για να γεμίσουμε ένα σχέδιο χρώμα για το φόντο της οθόνης Χρώμα για το μολύβι της χελώνας Από το menu Set στη γραμμή εργαλείων Από το menu Set: Επιλέγουμε Setpencolor 2 τρόποι Πληκτρολογώντας την εντολή setpencolor ή setpc (βάλε χρώμα μολυβιού) 5\n6 Έπειτα διαλέγουμε όποιο χρώμα θέλουμε πατώντας επάνω του με το ποντίκι και μετά ένα κλικ στο OK: Εικόνα 8 Εικόνα 9 Τώρα η χελώνα μας θα γράφει χρωματιστά. Το ίδιο μπορούμε να το πετύχουμε πληκτρολογώντας την εντολή Setpc και δίπλα της γράφοντας μια σειρά από αριθμούς που αντιπροσωπεύει το κάθε χρώμα. Π.χ. το χρώμα πράσινο είναι οι αριθμοί [ ], επομένως όλη η εντολή θα είναι setpc [ ]. Προσοχή!!! Αφήνουμε πάντα ένα κενό μεταξύ των αριθμών. Χρώμα για το γέμισμα ενός σχεδίου Από το menu Set στη γραμμή εργαλείων 2 τρόποι Πληκτρολογώντας την εντολή setfloodcolor ή setfc (βάλε χρώμα γεμίσματος) Με το γέμισμα μπορούμε να γεμίσουμε με χρώμα μια κλειστή περιοχή, εφόσον η χελώνα μας έχει μπει ολόκληρη μέσα στην περιοχή αυτή, όπως φαίνεται και στην Εικόνα 10. Æ Η χελώνα έχει μπει μέσα στο τετράγωνο!! Από το menu Set: Επιλέγουμε setfloodcolor Έπειτα διαλέγουμε όποιο χρώμα θέλουμε πατώντας επάνω του με το ποντίκι και μετά ένα κλικ στο OK. Μην παραξενευτείτε αν το τετράγωνο δε χρωματιστεί, γιατί μετά πρέπει να πληκτρολογήσετε την εντολή fill (γέμισμα) για να γεμίσουμε το τετράγωνο με χρώμα. Το ίδιο μπορούμε να το πετύχουμε πληκτρολογώντας την εντολή Setfc και δίπλα της γράφοντας μια σειρά από αριθμούς που αντιπροσωπεύει το κάθε χρώμα. Έπειτα γράφουμε την εντολή fill και πατάμε ENTER. Προσοχή!!! Η χελώνα πρέπει οπωσδήποτε να έχει μπει μέσα στο κλειστό σχήμα που θέλουμε να χρωματίσουμε, χωρίς να έχει αφήσει ίχνη πίσω της (pu). Εικόνα 10 Εικόνα 11 Χρωματισμός του φόντου της οθόνης μας Από το menu Set στη γραμμή εργαλείων 2 τρόποι Πληκτρολογώντας την εντολή setscreencolor ή setsc (βάλε χρώμα οθόνης) Από το menu Set: Επιλέγουμε setscreencolor 6\n7 Έπειτα διαλέγουμε το χρώμα που θέλουμε για την οθόνη μας και πατάμε OK. Το ίδιο μπορούμε να το πετύχουμε πληκτρολογώντας την εντολή Setsc και δίπλα της γράφοντας μια σειρά από αριθμούς που αντιπροσωπεύει το κάθε χρώμα. Έπειτα πατάμε ENTER και η χρωματισμένη οθόνη είναι έτοιμη!! Πίνακας αριθμών βασικών χρωμάτων Μαύρο Μπλε Γαλάζιο Πράσινο Κόκκινο Εικόνα 12 Μωβ Κίτρινο Λευκό Παίξτε με τα χρώματα και εσείς!! Προσπαθήστε να φτιάξετε 3 σημαίες διαφορετικών χρωμάτων στα κοντάρια και στα πανιά τους. Φτιάξτε πρώτα το φόντο με γαλάζιο χρώμα Μήπως έφτιαξες ένα τέτοιο σχέδιο ή κάποιο άλλο; Είδες πόσο διασκευαστικό είναι; Συνέχισε να φτιάχνεις σχέδια και να παίζεις με τα χρώματα!! Θα σε συναρπάσει!! Εικόνα 13 e Παίζοντας με τα γεωμετρικά σχήματα? Προσπαθήστε να φτιάξετε ένα τρίγωνο από μόνοι σας. Πού δυσκολεύεστε πιο πολύ; Η δυσκολία στην κατασκευή ενός τριγώνου βρίσκεται στο να πετύχουμε τις μοίρες των γωνιών που πρέπει να στρίψουμε τη χελώνα για να κατασκευάσουμε ένα ισόπλευρο τρίγωνο. Κατασκευή ενός ισόπλευρου τριγώνου Φτιάξε μια ευθεία γραμμή Πόσες μοίρες πρέπει να στρίψετε τη χελώνα; 60 ο ; Επειδή του ισόπλευρου τριγώνου είναι 60 ο ; Δοκιμάστε να το φτιάξετε. Να τι δημιουργήθηκε Αυτό γιατί η χελώνα έστριψε 60 μοίρες αριστερά χωρίς να φτιάξει κλειστή γωνία. Για να φτιάξει την κλειστή παραπληρωματική γωνία του τριγώνου, πρέπει να στρίψει 180 ο -60 ο = 120 ο. Επομένως, η εντολή για τη γωνία που θα στρίψει η χελώνα είναι: lt 120. Όλες οι εντολές που πληκτρολογούμε για την κατασκευή ενός ισόπλευρου τριγώνου είναι: fd 150 rt 120 fd 150 rt 120 fd 150 7\n8 Η εντολή repeat κάνει τη ζωή μας πιο εύκολη!!? Τι σημαίνει repeat στα αγγλικά; Repeat σημαίνει επανάληψη. Με άλλα λόγια να γίνει η επανάληψη κάποιων εντολών. Ας δούμε ένα παράδειγμα: Για την κατασκευή του τετραγώνου γράφαμε 4 φορές την εντολή fd 150 και 4 φορές την εντολή rt 90. Χρησιμοποιούμε, λοιπόν, την εντολή repeat 4 [fd 150 rt 90] που σημαίνει ότι η ίδια η Logo θα επαναλάβει από μόνη της 4 φορές την εντολή που βρίσκεται μέσα στις αγκύλες. Έτσι με μια σειρά μόνο εντολών φτιάξαμε ένα τετράγωνο!! Z Εικόνα 14 ~Προσπαθήστε τώρα με την εντολή repeat να φτιάξετε ένα ισόπλευρο τρίγωνο!! Πόσες πλευρές και πόσες γωνίες έχει; ~3...Επομένως η εντολή γίνεται: repeat 3 [fd 150 rt 120] ~Μπορείτε να κατασκευάσετε έναν κύκλο; Αν η χελώνα κάνει 1 βηματάκι και στρέφεται 1 μοίρα, πόσες φορές πρέπει να το επαναλάβει αυτό; ~ 360 φορές!! Άρα η εντολή του κύκλου είναι: repeat 360 [fd 1 rt 1] Εικόνα 15 ~Κατασκευάστε ένα πεντάγωνο Μετράμε τις πλευρές και τις γωνίες, και είναι 5. Επομένως, το repeat είναι 5. Άρα η εντολή θα γίνει repeat 5 [fd 100 rt 72]. Το 72 ο συνάγεται από τη διαίρεση του 360 ο /5 Z Εικόνα 16 8\n9 ? Με τον ίδιο τρόπο κατασκευάστε ένα οκτάγωνο, ένα δεκάγωνο και ένα δεκαπεντάγωνο. Καταφέρατε να σχεδιάσετε τέτοια σχήματα; repeat 8 [fd 100 rt 45] repeat 10 [fd 100 rt 36] repeat 15 [fd 100 rt 24] e Αποθηκεύοντας ένα πρόγραμμα στη Logo? Τι εννοούμε άραγε με τον όρο «Αποθηκεύοντας»; Αποθηκεύω σημαίνει ότι κρατάει η Logo στη μνήμη της μία σειρά από εντολές που της έχουμε δώσει (δηλαδή ένα πρόγραμμα), του οποίου του δίνουμε ένα τίτλο. Π.χ. όλες τις εντολές που γράφω για την κατασκευή ενός τετραγώνου τις ονομάζω με μία λέξη tetragwno. Πάμε να αποθηκεύσουμε ένα tetragwno!! Πηγαίνουμε στο menu File Edit και μας εμφανίζεται το παράθυρο του Edit. Εικόνα 17 Μέσα στο πάνω πλαίσιο δίνουμε την ονομασία tetragwno. Αφού τη γράψουμε πατάμε OK.? Πώς πληκτρολογούμε στον Editor τις εντολές του τετραγώνου; Εικόνα 18 Εικόνα 19 Πηγαίνουμε μία γραμμή κάτω από το tetragwno και γράφουμε την εντολή του τετραγώνου. Έτσι το περιεχόμενο του παραθύρου διαμορφώνεται ως εξής: to tetragwno repeat 4 [fd 150 rt 90] end Για να βγούμε από το παράθυρο σύνταξης του Editor πατάμε File Exit και εμφανίζεται η διπλανό ειδοποίηση: «Τα περιεχόμενα άλλαξαν. Να τα σώσουμε;» Πατάμε YES Εικόνα 20 9\n10 ? Τι κερδίσαμε με την αποθήκευση του τετραγώνου; Πολλά και εντυπωσιακά αποτελέσματα!!! Γράψτε τώρα στη Logo τη λέξη tetragwno (Προσοχή!! Όπως ακριβώς την είχατε γράψει στον Editor). Τι διαπιστώνετε; ~Δοκιμάστε μόνοι σας να αποθηκεύσετε το τρίγωνο και τον κύκλο, δίνοντας τους τις ονομασίες που εσείς θέλετε!! (Ενδεικτικά: trigwno, kuklos). Θέλετε να κατασκευάσουμε πολλά τετράγωνα, τρίγωνα, κύκλους με μια απλή εντολή; Θέλετε να κάνουμε αυτά τα σχήματα να περιστρέφονται; Θα σας συναρπάσει!! Απαραίτητη προϋπόθεση είναι να έχουμε αποθηκεύσει τις εντολές των σχημάτων αυτών!! Μπορούμε πολύ εύκολα τώρα να γεμίσουμε την οθόνη με τετράγωνα που περιστρέφονται, αλλάζοντας μόνο τη γωνία κλίσης τους!! Πόσα τετράγωνα θέλετε; ~Ας πούμε Γωνία κλίσης; ~ 30 μοίρες Πληκτρολογήστε την εντολή repeat 100 [tetragwno rt 30] και θα έχετε το διπλανό σχήμα!!? Τι θα γίνει αν αυξήσουμε τον αριθμό των τετραγώνων και μικρύνουμε τη γωνία κλίσης; Π.χ. 170 τετράγωνα και 15 μοίρες Εικόνα 21 Εικόνα 22 Παίξτε και εσείς με τον αριθμό των τετραγώνων και τη γωνία κλίσης!! Κάντε το ίδιο με τα τρίγωνα και τον κύκλο. Κοιτάξτε μερικά παραδείγματα!! repeat 80[kuklos rt 15],repeat 75[kuklos rt 5],repeat 100[trigwno rt 15],repeat 150[trigwno rt 3] Κατασκευή ενός πολύπλοκου σχεδίου με διαφορετικά χρώματα!! Μπορούμε να χρησιμοποιήσουμε όλα τα αποθηκευμένα μας προγράμματα και να αλλάξουμε χρώμα μολυβιού στο καθένα από αυτά, δημιουργώντας φανταστικές εικόνες και σχέδια!! Ας πάρουμε ένα παράδειγμα: Βάλτε χρώμα μολυβιού για το τετράγωνο μπλε, για τον κύκλο κόκκινο και για το τρίγωνο κίτρινο, και επαναλάβετε την πιο πάνω διαδικασία. Προσοχή!!! Το ένα σχέδιο να πέφτει πάνω στο άλλο, χωρίς να καθαρίζετε την οθόνη σας! Το σχέδιο είναι έτοιμο!!! Τα πολλά τετράγωνα φτιάχτηκαν πρώτα, μετά οι πολλοί κύκλοι, και στο τέλος τα τρίγωνα. Παίζοντας με τις γωνίες κλίσης και τα χρώματα, φτιάχνεις υπέροχα σχέδια!! Δοκιμάστε και εσείς πολλά τέτοια σχέδια!! Μπορείτε, βέβαια, να αποθηκεύσετε και άλλα σχήματα και έτσι να φτιάξετε μια μεγάλη ποικιλία από σχέδια!! Εικόνα 23 10\n11 e Αυξάνουμε και μειώνουμε το μέγεθος των σχημάτων απλά και γρήγορα Θέλουμε να φτιάξουμε πολλά τετράγωνα, αλλά να μην έχουν το ίδιο μήκος πλευράς μεταξύ τους. Πρέπει κάθε φορά να πηγαίνω και να αλλάζω το fd στην κατασκευή του τετραγώνου, ανάλογα πόσο μεγάλο θέλω να το κάνω; Όχι!!! Γιατί να κουραζόμαστε, αφού η Logo έχει προνοήσει για μας; Ας πούμε για παράδειγμα ότι θέλουμε να κατασκευάσουμε 4 τετράγωνα με 4 διαφορετικές πλευρές. Πηγαίνουμε στο menu File Edit, πληκτρολογούμε το tetragwno ή όποια άλλη ονομασία θέλουμε εμείς, και ύστερα (αφήνοντας ένα κενό) βάζουμε άνω και κάτω τελεία και το x. Έπειτα, πατάμε OK και εμφανίζεται ο Editor. Στον Editor πληκτρολογούμε κανονικά την εντολή του τετραγώνου, μόνο που τώρα στην εντολή fd αντί για βήματα βάζουμε x. Εικόνα 24 Το x το βάζουμε γιατί γενικά ο x δηλώνει κάτι που είναι άγνωστο και μεταβλητό, γι αυτό σε αυτή την περίπτωση λέμε ότι πραγματοποιούμε εισαγωγή μεταβλητής x. Είναι μεταβλητή, γιατί, όπως θα δούμε παρακάτω, θα αλλάζουμε πολλές φορές το μήκος όπως των πλευρών του τετραγώνου. Έπειτα πληκτρολογούμε tetragwno 50 και εμφανίζεται ένα τετράγωνο με μήκος πλευράς 50 βήματα της χελώνας. Μετά πληκτρολογούμε tetragwno 100, tetragwno 150 κτλ. Εικόνα 25 Με αυτόν τον τρόπο, μπορούμε να κατασκευάσουμε πολλά διαφορετικά τετράγωνα, αλλάζοντας μόνο το νούμερο που θέλουμε να έχει η πλευρά.? Πώς το σχεδιάσαμε αυτό; Προσπαθήστε να κάνετε και εσείς το ίδιο!! Τι θα λέγατε αν το ζωγραφίζαμε με διάφορα χρώματα; Θυμηθείτε τις εντολές για το χρώμα γεμίσματος και φτιάξτε και εσείς το δίπλα σχέδιο γεμάτο χρώματα!! Εικόνα 26? Μπορείτε εκτελώντας κάποιες από τις εντολές που έχουμε μάθει να κατασκευάσετε το παρακάτω σχέδιο; Αποθηκεύστε με τη βοήθεια της μεταβλητής x ένα πεντάγωνο στο οποίο να αλλάζουν οι πλευρές του (fd :x) pentagwno :x repeat 5 [fd :x rt 72] Εικόνα 27 Προσοχή!!! Το σχέδιο να κατασκευαστεί με τη χρησιμοποίηση της μεταβλητής x. 11\n12 Συνοπτικός πίνακας συντομογραφιών των εντολών της Logo. forward fd back bk right rt left lt penerase pe penpaint ppt penup pu pendown pd showturtle st hideturtle ht clearscreen cs setpencolor setpc setfloodcolor setfc setscreencolor setsc 12


«Ότι κάνω, το κάνω πολύ γρήγορα! Ακόμα και στο σεξ γρήγορος είμαι…» Ποιος πασίγνωστος Έλληνας τραγουδιστής έκανε αυτή τη δήλωση; - Ό,τι δε λέγεται, γράφεται εδώ\nHome Celebrity News Greece «Ότι κάνω, το κάνω πολύ γρήγορα! Ακόμα και στο σεξ γρήγορος είμαι…» Ποιος πασίγνωστος Έλληνας τραγουδιστής έκανε αυτή τη δήλωση;\n«Ότι κάνω, το κάνω πολύ γρήγορα! Ακόμα και στο σεξ γρήγορος είμαι…» Ποιος πασίγνωστος Έλληνας τραγουδιστής έκανε αυτή τη δήλωση;\nCHNEWS 3:34:00 μ.μ. Celebrity News, Greece,\nΜια άκρως αποκαλυπτική συνέντευξη παραχώρησε ο γνωστός τραγουδιστής και δεν δίστασε να μιλήσει στην κάμερα της εκπομπής του Μένιου Φουρθιώτη, «Αποκαλυπτικά», για τα χρήματα που έβγαλε, αλλά και για το σεξ.\nΟ λόγος για τον Γιάννη Φλωρινιώτη, ο οποίος έκανε μια δήλωσε που μας ξάφνιασε και μας προκάλεσε γέλιο!\nΣυγκεκριμένα είπε: «Μια εποχή, από ’77 έως το ’82 έπαιρνα το μεγαλύτερο μεροκάματο στην Ελλάδα από τους τραγουδιστές και ζητούσα δανεικά από τον αμπιγιέρ μου, ποτέ δεν είχα. Έχω ενέργεια πολύ, ότι κάνω, το κάνω πολύ γρήγορα. Μέχρι και στο σεξ, κι εκεί γρήγορος, ειλικρινά», είπε γελώντας ο ίδιος. Δείτε όσα ανέφερε στο βίντεο που ακολουθεί: